Home / Finance

ASB Dividen 2020: Jangkaan Tarikh Keluar dan Cara Kira Bonus

Kami yakin dan pasti, anda datang ke sini untuk mengetahui cara kira dividen ASB yang terkini, iaitu untuk tahun 2020. Pasti tidak sabar untuk tengok baki duit dalam akaun ASB bertambah bukan?
Langkau artikel ini untuk baca cara keluarkan duit ASB.
Langkau juga artikel ini jika anda mahu tahu cara daftar ASB.
Pelaburan ASB (Amanah Saham Bumiputera)
Amanah Saham Bumiputera atau ASB merupakan sebuah unit amanah yang dikendalikan oleh Amanah Saham Nasional Berhad (ASNB).
ASB merupakan satu unit amanah yang dikhususkan untuk bumiputera sahaja. Untuk golongan bukan bumiputera, anda tidak dibenarkan untuk menyertai unit amanah ini, tetapi anda boleh memilih produk-produk ASNB yang lain.
Tarikh keluar dividen ASB 2020
Setakat ini, yang dimaklumkan hanyalah kadar dividen iaitu 5% dan 0.5% bonus sahaja.
Jangkaan tarikh keluar belum lagi dimaklumkan.
Kami akan kemaskini sebaik sahaja menerima maklumat terbaru.

Sedikit sejarah mengenai ASB
Amanah Saham Nasional Berhad (ASNB) ialah anak syarikat milik penuh Permodalan Nasional Berhad (PNB), di mana PNB ditubuhkan pada 1978 sebagai alat penting Dasar Ekonomi Baru Kerajaan untuk menggalakkan pemilikan saham dalam sektor korporat, dalam kalangan bumiputera, serta memberi peluang kepada golongan professional bumiputera yang berkelayakan untuk menyertai perwujudan dan pengurusan harta.
ASNB ditubuhkan pada 1979 sebagai syarikat pengurusan unit amanah di bawah PNB. Produk Amanah Saham Bumiputera (ASB) pula wujud pada 1990.
Secara asasnya, ASB yang juga merupakan dana ini diwujudkan atas sebahagian daripada usaha merapatkan jurang ekonomi antara kaum bumiputera dan golongan bukan bumiputera. Selain itu, terdapat beberapa syarat bagi mereka yang ingin melabur:

Terbuka kepada golongan bumiputera sahaja
Mempunyai dua jenis akaun iaitu Akaun Dewasa (18 tahun dan ke atas) serta Akaun Remaja (ibu bapa atau penjaga sah dari kategori di atas yang melabur bagi kanak-kanak bumiputera yang berumur 18 tahun ke bawah serta mempunyai sijil kelahiran yang sah)

Selain itu, terdapat beberapa ciri ASB yang anda perlu tahu:
Had pelaburan maksimum
Untuk dua jenis akaun ini, had pelaburan maksima adalah sebanyak RM200,000 sahaja dan tidak lebih. Ini adalah syarat bagi pelaburan asas.
Akan tetapi, tambahan unit daripada pelaburan semula pengagihan pendapatan (dividen) tidak dikira dalam had RM200,000 ini. Sebagai contoh, anda melabur sebanyak RM200,000 pada tahun 2018, dan pada tahun berikutnya, kadar 6% diumumkan untuk dividen, maka sebanyak RM12,000 akan dimasukkan ke dalam akaun ASB  anda walaupun telah mengandungi RM200,000 kerana RM12,000 itu tidak tertakluk dalam had pelaburan maksima RM200,000 tersebut.

Caj jualan dan jualan balik
Dana ASB tidak mengenakan sebarang caj bagi jualan dan jualan balik, tidak seperti unit amanah lain seperti ekuiti, yang mengenakan caj jualan sehingga 5% daripada nilai pelaburan.

Pelaburan permulaan dan pelaburan tambahan minimum
Bagi anda yang ingin mula melabur dengan ASB, anda hanya memerlukan minimum sebanyak RM10 sahaja kerana RM10 merupakan nilai pelaburan minimum untuk ASB, manakala anda hanya memerlukan minimum RM1 bagi transaksi tunai untuk melakukan pelaburan tambahan, dan RM1000 untuk tambahan unit berbentuk sijil. Jadi, tiada alasan bagi anda malas untuk melabur.

Dividen ASB yang kompetitif
Mengikut sejarah ASB berupaya memberikan kadar pulangan atau dividen yang kompetatif berbanding unit amanah yang lain. Pernah dicatatkan bahawa dividen sebanyak 6.75% sehingga 10% diberikan semenjak penubuhannya sehingga tahun 2016.

Faedah terkompaun
Jika anda melabur RM200,000 pada permulaan, dan pada tahun berikutnya anda menerima kadar dividen sebanyak 6%, maka 6% yang akan masuk itu adalah sebanyak RM12,000. Jadi, jumlah unit yang berbaki dalam akaun anda adalah RM 212,000.
Kemudian, apabila RM212,000 itu langsung tidak diusik oleh anda, dan kadar dividen kekal 6% untuk tahun berikutnya, maka anda akan menerima pula dividen 6% daripada RM212,000 iaitu RM 12,720 yang akan masuk ke dalam unit di akaun anda, menjadikan jumlah unit keseluruhan RM 224,720.

Ini dinamakan sebagai faedah terkompaun. Anda hanya menerima faedah ini jika tiada pengeluaran agihan pendapatan dilakukan oleh anda.
Untung sangat jika dapat dividen ASB dengan faedah terkompaun.

Cara kira dividen ASB
Mungkin ramai termasuk anda tertanya-tanya, bagaimana untuk mengira dividen ASB? Untuk pengetahuan anda, kadar dividen ASB untuk tahun 2019 masih sedang dikemas kini. Jadi, mari kita lihat kadar dividen dan cara pengiraannya berdasarkan tahun sebelumnya.
Berdasarkan tahun 2018, agihan pendapatan ASB terdiri daripada dua komponen, iaitu:

Dividen sebanyak 6.50 sen seunit
Bonus sebanyak 0.50 sen seunit

Cara kira dividen ASB 2018 adalah mengikut langkah-langkah yang berikut:

Dapatkan dahulu Baki Minimum Bulanan (BMB). Baki ini merupakan baki terendah yang pernah dicatakan di dalam akaun anda di antara 1hb sehingga hujung bulan. Dapatkan BMB untuk 12 bulan, bermula dari tahun Januari sehingga bulan Disember.
Setiap jumlah BMB bagi 12 bulan dicatatkan. Kemudian, campurkan kesemua BMB untuk 12 bulan tersebut.
Bahagikan jumlah keseluruhan BMB tersebut dengan 12 untuk mendapatkan Purata Baki Minimum Bulanan 12-Bulan, ataupun nama lainnya Baki Minimum Tahunan.
Kemudian, darabkan Baki Minimum Tahunan dengan kadar dividen/bonus. Misalnya:

Contoh #1: Cara kira dividen ASB
SITUASI A – Anda melabur sebanyak RM7000 pada Januari 2018, tidak langsung melakukan penambahan atau sebarang pengeluaran walau sesen pun dari Januari 2018 sehingga Disember 2018. Jadi berapakah agihan pendapatan yang anda akan dapat?

Jika tiada sebarang pengeluaran & penambahan dilakukan untuk setiap bulan, maka BMB untuk setiap bulan sudah semestinya RM7000. Tambahkan untuk 12 bulan:

RM7000 + RM7000 + RM7000 + RM7000 + RM7000 + RM7000 + RM7000 + RM7000 + RM7000 + RM7000 + RM7000 + RM7000 = RM 84,000

Kemudian, bahagikan dengan 12 untuk Purata Baki Minimum Bulanan 12-Bulan

RM84,000 / 12 = RM7,000

Kemudian, darabkan dengan kadar dividen tahun 2018, iaitu 6.50%

RM7,000 X (6.50/100) =  RM455 (DIVIDEN)

Kemudian, RM7000 ini didarabkan pula dengan kadar bonus yang ditetapkan iaitu 0.50%.

RM7,000 X (0.50/100) = RM35 (BONUS)

Agihan Pendapatan anda = DIVIDEN + BONUS
= RM455 + RM35
= RM490

Agihan pendapatan ini dimasukkan ke dalam unit akaun anda yang mempunyai jumlah RM7000 hasil pelaburan anda pada awal tahun, menjadikan jumlah keseluruhan

RM7000 + RM490 = RM7490

Maka, sebanyak RM7490 berada dalam unit akaun anda untuk dibawa ke tahun 2019.

Contoh #2: Cara kira dividen ASB
SITUASI B – Anda membuat pelaburan sebanyak RM7,000 pada Januari 2018, dan anda membuat penambahan sebanyak RM300 setiap bulan sehingga Disember 2018, serta beberapa kali membuat pengeluaran.

Bulan
Baki Awal (RM)
Tambahan (RM)
Pengeluaran (RM)
Baki Akhir (RM)
Baki Minimum Bulanan –BMB (RM)

Januari
7,000.00
300.00
0.00
7,300.00
7,000.00

Februari
7,300.00
300.00
500.00
7,100.00
7,100.00

Mac
7,100.00
300.00
0.00
7,400.00
7,100.00

April
7,400.00
300.00
0.00
7,700.00
7,400.00

Mei
7,700.00
300.00
200.00
7,800.00
7,700.00

Jun
7,800.00
300.00
0.00
8,100.00
7,800.00

Julai
8,100.00
300.00
400.00
8,000.00
8,000.00

Ogos
8,000.00
300.00
0.00
8,300.00
8,000.00

September
8,300.00
300.00
0.00
8,600.00
8,300.00

Oktober
8,600.00
300.00
0.00
8,900.00
8,600.00

November
8,900.00
300.00
300.00
8,900.00
8,900.00

Disember
8,900.00
300.00
0.00
9,200.00
8,900.00

Tambahkan semua BMB untuk 12 bulan tersebut.

RM7,000 + RM7,100 + RM7,100 + RM7,400 + RM7,700 + RM7,800 + RM8,000 + RM8,000 + RM8,300 + RM8,600 + RM8,900 + RM8,900 = RM94,800

Bahagikan dengan 12 untuk mendapatkan Purata Baki Minimum Bulanan 12-Bulan
RM94,800 / 12 = RM7900

Darabkan dengan kadar dividen untuk tahun 2018, 6.50%
RM7900 X (6.50/100) = RM513.50 (DIVIDEN)

Darabkan dengan kadar bonus untuk tahun 2018, 0.50%
RM7900 X (0.50/100) = RM39.50 (BONUS)

Agihan pendapatan = DIVIDEN + BONUS
= RM513.50 + RM39.50
= RM553

Jadi, jumlah agihan pendapatan anda untuk tahun 2018 adalah sebanyak RM553. Tambahkan dengan baki akhir pada Disember 2018
RM8,900 + RM553 = RM9453

Jadi, jumlah yang akan dibawa dalam akaun anda ke tahun hadapan adalah sebanyak RM9453.
Duit itu sangat penting
Wang sangat penting untuk kita sebagai manusia meneruskan kehidupan. Sama ada untuk memenuhi keperluan mahupun kehendak, wang menjadi medium untuk kita memperoleh apa yang kita mahu. Negara kita semakin maju ke hadapan.
Seiring dengan itu, banyak perkara yang kita perlu lakukan untuk menjamin kelangsungan hidup kita. Membeli rumah, membeli dan menyelenggara kenderaan, makanan dan pakaian, semuanya memerlukan wang.
Wang juga diperlukan untuk menyara kehidupan keluarga, dan komitmen sebegini semakin banyak untuk mereka yang sudah berkeluarga. Walaupun begitu, di samping banyak komitmen yang perlu dipenuhi, kita juga perlulah belajar berjimat cermat.
Hal ini disebabkan wang bukan mudah untuk diperoleh, dan wang digunakan untuk jangka masa yang panjang.
Anda pasti akan menghadapi kesukaran apabila wang tidak mencukupi. Berjimat-cermat mengajar anda untuk tidak boros dan sentiasa bersyukur dengan apa yang ada. Untuk berjimat cermat mungkin agak sukar bagi sesetengah orang, jadi mereka perlulah belajar untuk menabung. Menabung membantu anda mengumpulkan duit sehingga banyak, supaya mudah untuk anda menggunakannya pada masa hadapan. Selain itu, anda juga boleh mula melabur. Apa itu melabur?

Perkongsian tentang pelaburan
Dari segi istilah, pelaburan adalah komitmen wang atau modal untuk membeli instrumen kewangan atau aset lain bagi mendapatkan hasil yang menguntungkan dalam bentuk bayaran faedah, pendapatan, atau penambahan nilai instrumen.
Antara kepentingan pelaburan adalah untuk mencapai matlamat kewangan, mengatasi inflasi dan menambah pendapatan. Hakikat yang mungkin pahit untuk kita telan zaman sekarang adalah apabila berlakunya inflasi.
Inflasi dari segi ekonomi bermaksud suatu kenaikan dalam tingkat harga umum barangan dan perkhidmatan dalam sesebuah ekonomi dari semasa ke semasa. Inflasi juga mencerminkan penurunan dalam kuasa beli wang iaitu satu kehilangan nilai sebenar dalam medium pertukaran dalaman dan unit akaun dalam sesebuah ekonomi.
Pasti sukar untuk syarikat mahupun individu menghadap inflasi, menjadikan pelaburan sebagai salah satu cara untuk counter masalah ini.

Jauhi Skim Cepat Kaya dan scammer
Walau bagaimanapun, pelaburan juga mempunyai risikonya yang tersendiri. Bagi yang mudah terpengaruh dengan sindiket penipuan seperti Skim Cepat Kaya dan juga scammers, individu tersebut akan menghadapi masalah sehingga mampu hilang punca pendapatan. Sesetengah individu mahukan hasil yang segera dalam pelaburan mereka tanpa memikirkan risiko sebegini.
Oleh itu, individu perlu tahu lebih awal jenis pelaburan yang mereka ingin lakukan, dan juga tujuan pelaburan tersebut, sama ada untuk mengembangkan modal bagi mereka yang berniaga, ataupun untuk mendapatkan aliran tunai bulanan. Selain itu, mereka perlu lakukan jenis pelaburan yang mereka fahami sepenuhnya sahaja.
Misalnya, anda ingin membuat pelaburan saham. Untuk membuat pelaburan ini, anda perlu tahu dan faham tentang perkara asas seperti cara jual beli, kiraan unit, caj-caj terlibat, modal yang diperlukan, cara memilih kauter terbaik, analisa fundamental, analisa teknikal dan sebagainya. Dalam membuat pelaburan, jangan sekali-kali mengikut orang lain.

Pelaburan yang sah, berdaftar dan halal
Sebaiknya kita sendiri yang menbuat keputusan berdasarkan kefahaman dan pengetahuan sendiri. Terdapat beberapa jenis pelaburan yang anda boleh lakukan:

Pelaburan tunai dan faedah tetap
Saham
Dana unit amanah
Hartanah
Bon
Danah Amanah Pelaburan Hartanah (Real Estate Investment Trust – REIT)

Jika anda berpuas hati dengan dividen sebanyak 8% setahun, Amanah Saham Bumiputera (ASB) adalah tempat terbaik untuk anda melabur.

Akhir kata
Mudah bukan? Tidak kira walau kadar dividen dan kadar bonus bertukar setiap tahun, beginilah cara kira dividen ASB yang anda boleh aplikasikan untuk mengira jumlah agihan pendapatan anda.
Jangan risau, pelaburan ini adalah pelaburan jangka panjang dan halal di sisi Islam.
Melaburlah sekarang dengan ASB. Rajin-rajinlah tunggu pengumuman di www.asnb.com.my
Semoga bermanfaat.


Home / Finance

BSN Online Banking (Cara Daftar & Login di bsn.com.my)

Bagi anda yang sudah mempunyai akaun Bank Simpanan Nasional, kami sarankan anda daftar BSN online banking juga melalui bsn.com.my. Mudah untuk buat transaksi tanpa perlu ke cawangan.
Izinkan kami berkongsi berkenaan BSN online banking ini.
1. Cara register BSN online banking
Berikut ialah cara untuk buat registration online banking BSN. Pastikan anda sudah semak kelayakan dan umur berapa boleh buat online banking BSN. Ini adalah bagi mengelakkan kekecewaan akibat tidak dibenarkan membuka akaun.

Layari laman web rasmi BSN di sini: https://bsn.com.my
Klik menu Login di bahagian atas sebelah kanan
Pilih myBSN
Anda akan dibawa ke mybsn.com.my
Klik Login dan pilih myBSN
Kemudian, tekan Register dan pilih First Time Registration untuk membuat pendaftaran keahlian baru.
Sila baca semua terma dan syarat yang ditetapkan. Sebagai tanda persetujuan, tandakan di ruangan Accept dan Decline jika tidak bersetuju. Jika anda menandakan di ruangan Decline, anda akan kembali ke halaman utama mybsn.
Klik Next selepas anda Accept anda bersetuju dengan terma dan syarat yang ditetapkan .
Isikan 16 digit nombor kad debit/ kredit kad, CVV2 yang mengandungi 3 digit, yang didapati di belakang kad anda dan tarik luput atau dikenali sebagai Expiry Date.
Sila masukkan nombor kad pengenalan di dalam ruangan yang disediakan dan tekan Next untuk ke skrin seterusnya.

New IC Number adalah khas untuk warganegara Malaysia
Old IC adalah bagi individu yang belum memiliki MyKad
Passport atau Military IC bagi individu yang tidak memiliki MyKad atau bukan warganegara Malaysia

Isikan username yang anda ingin guna.
Kemudian, masukkan Kata Laluan atau dikenali sebagai Password . Isikan Password yang sama di ruangan Confirm New Password.
Tekan “Request OTP” yang telah didaftarkan untuk akaun BSN dan klik butang Confirm.
Masukkan kod OTP di ruangan “ OTP Number”
Anda dikehendaki untuk memilih “Online Image”. “Online Image” ini bertindak sebagai pengesahan setiap kali anda log masuk ke akaun banking MyBSN.
Akhir sekali, klik butang SUBMIT dan pendaftaran akaun perbankan myBSN anda telah berjaya.

2. Log Masuk BSN online banking (First Time Login)
Ini adalah langkah untuk first time login, iaitu pengguna yang mahu login buat kali pertama setelah berjaya membuat pendaftaran BSN online.

Tidak perlu layari https://bsn.com.my
Boleh terus layari https://mybsn.com.my
Masukkan Username
Tekan butang Login
Buat pengesahan Online Image milik akaun anda.
Masukkan Password akaun anda.
Setelah dapat akses masuk, isikan maklumat peribadi anda.
Pilih jenis soalan rahsia yang anda ingin jawab dan masukkan jawapan anda.
Anda kini sudah berjaya login BSN online banking

3. Log masuk BSN yang seterusnya
Ini bukan cara login untuk kali pertama. Anda sudah tidak perlu isikan soalan rahsia lagi. Boleh terus login untuk buat transaksi.

Tidak perlu layari https://bsn.com.my
Boleh terus layari https://mybsn.com.my
Masukkan Username
Tekan butang Login
Buat pengesahan Online Image milik akaun anda.
Masukkan Password akaun anda.
Jika tidak ada apa-apa masalah, akan akan berjaya log masuk ke dalam BSN online banking

Akhir kata
Diharapkan agar perkongsian berkenaan BSN online banking ini akan memudahkan lagi urusan perbankan anda. Antara transaksi yang boleh dilakukan menggunakan myBSN adalah pindahan duit, pembayaran bil, check online balance BSN dan macam-macam lagi.
Semoga bermanfaat.


Home / e-Government

public.jpj.gov.my (Cara Daftar & Login mySIKAP JPJ Online)

Jabatan Pengangkutan Jalan Malaysia (JPJ) telah mewujudkan satu portal baharu yang dikenali sebagai Portal mySIKAP yang boleh dilayari di public.jpj.gov.my. Anda boleh melakukan pelbagai urusan dalam talian yang melibatkan kenderaan motor dan perlesenan pemandu.
Izinkan kami berkongsi.
1. Perkhidmatan mySIKAP melalui public.jpj.gov.my
Antara perkhidmatan yang anda boleh lakukan di portal ini ialah:
1. Lesen memandu

Pembaharuan lesen memandu
Permohonan permit memandu antarabangsa
Rayuan lesen memandu tamat tempoh
Penukaran lesen dari asing/ tentera/ anggota polis kepada lesen memandu Malaysia
Kemaskini alamat dan penambahan kelas

2. Kenderaan

Memperbaharui dan membatalkan lesen kenderaan motor (LKM)
Memohon atau membatalkan kenderaan untuk sementara waktu
Pindah milik sukarela
Membatalkan pendaftaran kenderaan

3. Kesalahan dan Penalti

Semakan dan pembayaran saman/notis/penalti kenderaan anda
Status kenderaan (senarai hitam atau dirampas)
Mata KEJARA
Tempoh penggantungan lesen

4. Perkhidmatan Lain

Permohonan pendaftaran kereta klasik dan vintaj
Rayuan jika gagal pemeriksaan PUSPAKOM

2. Syarat-syarat pendaftaran di portal mySIKAP
Berikut adalah syarat-syarat untuk anda membuka akaun di portal:

Orang awam Malaysia yang mempunyai MyKad yang sah.
Penduduk tetap Malaysia yang mempunyai MyPR yang sah.
Pemegang passport yang belum tamat tempoh sekurang-kurangnya 6 bulan dari tarikh pendaftaran ID mySIKAP.
Berumur sekurang-kurangnya 16 tahun
Mempunyai sekurang-kurangnya satu rekod dengan JPJ.

3. Kategori pengguna berdaftar mySIKAP
Terdapat dua kategori pengguna berdaftar di mySIKAP iaitu:
1. Persendirian

Pengguna yang terdiri daripada orang persendirian yang akan hadir ke kaunter JPJ untuk mendaftarkan ID mereka.
Nombor rujukan akan dijana di kaunter dan diserahkan kepada pengguna.
Nombor rujukan juga boleh dijana secara online untuk eID Awam.
Terdapat 2 tahap capaian:

eID Standard:

tidak perlu pengesahan biometrik (cap jari)
tidak perlu hadir ke JPJ untuk daftar
boleh menggunakan 27 daripada 38 perkhidmatan di Portal mySIKAP

eID Advance:

perlu pengesahan biometrik (Cap jari)
perlu hadir ke JPJ untuk mendapatkan nombor rujukan
boleh menggunakan kesemua 38 perkhidmatan di mySIKAP

Berikut ialah perkhidmatan yang ditawarkan di portal:

2. Syarikat

Pengguna yang merupakan wakil daripada syarikat/pertubuhan/perbadanan.
Pengguna perlu hadir ke kaunter JPJ dengan membawa nombor rujukan dan dokumen sokongan untuk pengesahan.

4. Cara mendaftar mySIKAP di public.jpj.gov.my
a) Berikut adalah cara mendaftar mySIKAP bagi akaun persendirian:

Layari portal public.jpj.gov.my.
Tekan Log Masuk/ Daftar Kali Pertama.
Pilih Kategori ID.
Isikan butiran berikut:

No. MyKad
Telefon bimbit
Emel
Pengesahan emel
No. Rujukan (hanya untuk eID Advance – anda perlu hadir ke JPJ untuk mendapatkan nombor rujukan ini)
Masukkan Kod Sekuriti yang dipaparkan.
Tekan Teruskan.
Semak dan sahkan maklumat, tekan Teruskan.
Notifikasi Pengesahan Pendaftaran akan dipaparkan.
ID Pengguna dan Kata Laluan Sementara akan dihantar pada emel yang didaftarkan.
Anda akan menggunakan ID Pengguna dan Kata Laluan Sementara dan boleh menukarnya setelah log masuk kali pertama.

Selesai.

b) Berikut adalah cara mendaftar mySIKAP bagi akaun syarikat:

Layari portal public.jpj.gov.my.
Tekan Log Masuk/ Daftar Kali Pertama.
Tekan Pendaftaran ID Syarikat.
Masukkan butiran yang diperlukan.
Muat naik dokumen yang diperlukan berdasarkan jenis pendaftaran.
Tekan Teruskan.
Skrin Proses Pendaftaran Tamat akan dipaparkan.
No. Rujukan akan dipaparkan kepada anda. Tekan Cetak.
Pendaftaran anda telah berjaya.

Wakil yang dilantik dikehendaki menghadirkan diri di cawangan JPJ dan perlu membawa slip no. rujukan dan dokumen sokongan asal dalam tempoh 7 hari dari tarikh no. rujukan dijana untuk pengesahan.

ID Pengguna dan Kata Laluan Sementara akan dihantar ke emel berdaftar setelah proses pengesahan di kaunter selesai.

5. Cara log masuk kali pertama di public.jpj.gov.my
Berikut adalah cara log masuk kali pertama:

Layari portal public.jpj.gov.my.
Masukkan ID Pengguna, Kata Laluan dan Kod Sekuriti.
Tekan Log Masuk.
Anda sudah boleh meneruskan urusan anda.

6. Bagaimana jika terlupa kata laluan?
Jika anda terlupa kata laluan, anda boleh menukar kata laluan baru dengan mudah. Berikut adalah cara-caranya:

Layari portal public.jpj.gov.my.
Tekan Lupa Kata Laluan?
Masukkan ID Pengguna, Emel Berdaftar dan Kod Sekuriti.
Tekan Hantar.
Masukkan jawapan Soalan Sekuriti.
Tekan Simpan.
Anda akan diberi no. TAC melalui emel anda.
Masukkan no. TAC, Kata Laluan Baru dan Sahkan Kata Laluan Baru.
Tekan Hantar. Anda sudah berjaya menukar kata laluan anda.

7.  Anda ada masalah dan pertanyaan untuk diajukan?
Jika anda mempunyai pertanyaan dan masalah, sila ajukan di:

03 8000 8000

Akhir kata
Inisiatif portal ini akan banyak membantu urusan anda di JPJ. Anda juga dapat membuat urusan di mana-mana sahaja.
Jika anda merupakan usahawan Perniagaan Kecil dan Sederhana, anda juga boleh mengembangkan lagi perniagaan anda dengan inisiatif dari kerajaan. Lihat cara daftar dan login di myassist-msme.gov.my.
Selain itu, untuk perkhidmatan kerajaan lain seperti eGUMIS, boleh layari egumis.anm.gov.my untuk urusan tuntutan wang tidak dituntut.


Home / Finance

toyotacapital.com.my (Cara Mohon Pinjaman Pembiayaan Kenderaan)

Jika anda ingin membuat permohonan untuk pembelian kenderaan Toyota, kini lebih mudah kerana anda boleh membuat permohonan pinjaman di toyotacapital.com.my tanpa perlu ke cawangan Toyota berhampiran anda.
Izinkan kami berkongsi.
1. Cara mohon pinjaman pembiayaan kenderaan di toyotacapital.com.my
Berikut adalah cara-cara untuk membuat pinjaman pembiayaan kenderaan anda:

Layari toyotacapital.com.my.
Anda akan lihat Mohon Sekarang di belah kanan skrin anda.
Tekan Mohon Sekarang.
Anda akan dibawa ke laman baru di toyotacapital.com.my/onlineapplication.
Pilih Model, Variant, Colour, Location, dan Preferred Outlet.
Harga kereta tanpa insurans, Insurans dan Harga Runcit akan dipaparkan secara automatik.
Tick jika anda ingin memilih aksesori yang anda inginkan.
Amaun pinjaman akan dipaparkan. Amaun pinjaman ialah maksimum 90% dari harga jualan.
Isikan berapa tahun anda inginkan untuk membuat pinjaman. Maksimum ialah 9 tahun.
Tekan Select Plan & Calculate.
Pilih pelan pembiayaan anda.
Tekan I Want This pada pelan yang anda inginkan.
Tekan Proceed.
Isikan butiran yang diperlukan iaitu:

Gelaran
Nama
Kewarganegaraan
Nombor kad pengenalan
Pendapatan bulanan
Nombor telefon
Emel

Tekan Next.
Semak semula pelan yang anda inginkan, pastikan semuanya betul.
Tick pada kotak yang menyatakan maklumat adalah benar.
Tekan Submit & Apply.

Selesai.
Eksekutif jualan akan menghubungi anda dan anda akan mengetahui status permohonan anda dalam masa 2 hari.
2. Kempen Jom Drive car loan untuk penjawat awam di toyotacapital.com.my
Jika anda adalah penjawat awam, anda layak untuk memohon program Jom Drive yang ditawarkan ini. Pemohon Jom Drive yang layak akan menikmati faedah khas dan boleh memilih pelbagai variasi pelan pembiayaan kenderaan yang ditawarkan seperti Toyota EZ Beli, Toyota Flexi Plan, Toyota Drive, AITAB dan Pembiayaan Sewa Beli Kenderaan.
Soalan Lazim Jom Drive
1. Apakah kempen Jom Drive Toyota?
Ini adalah kempen terbaharu inisiatif Toyota Capital di mana anda boleh memohon pinjaman secara mudah & pantas.

2. Siapakah yang boleh memohon Jom Drive?
Jom Drive dibuka kepada semua rakyat Malaysia yang bekerja di sektor awam / kerajaan.
3. Bolehkah saya memohon Jom Drive bagi pihak anak saya?
Ya, program ini juga terpakai bagi penjawat awam yang ingin menjadi penjamin bagi pembelian kereta untuk anak yang masih belajar di kolej / universiti.

4. Apakah jenis kereta Toyota yang boleh dibeli menerusi program ini?
Jom Drive boleh digunakan untuk semua kereta pendaftaran peribadi. Ia termasuklah semua model Toyota kecuali Hiace dan Hilux S/Cab.
5. Bagaimana pembiayaan kewangan ini berfungsi dan apa kadar pinjamannya?
Anda boleh memohon semua pelan pembiayaan kenderaan Toyota Capital Malaysia. Sila layari toyotacapital.com.my bagi melihat pelan tersedia.

6. Apakah manfaat Program Jom Drive?
Menerusi program Jom Drive, anda boleh memohon semua produk pembiayaan kenderaan Toyota Capital dengan sangat mudah. Kami hanya perlukan Kad Pengenalan, Lesen Memandu dan 1 bulan Penyata Gaji.
7. Berapa lamakah tempoh saya perlu bekerja di sektor awam / kerajaan sebelum memohon program ini?
Tiada tempoh minimum diperlukan, anda hanya perlu menyediakan 1 bulan penyata gaji (turut nyatakan nama majikan di sektor awam / kerajaan).

3. Anda ada sebarang pertanyaan tentang loan kereta?
Jika anda ada sebarang pertanyaan yang ingin diajukan. layari toyotacapital.com.my dan dapatkan nombor telefon pejabat wilayah untuk dihubungi.

Akhir kata
Semoga perkongsian kami ini akan memberi manfaat dan memberi penjelasan dengan lebih mudah lagi kepada anda.

Kami juga ada kongsikan cara daftar & mohon jawatan guru di myspp.gov.my jika anda atau kenalan anda berminat untuk menjadi guru.


Home / Finance

Pinjaman TEKUN Untuk Perniagaan 2020 (Peniaga Kecil)

Sekiranya anda salah seorang peniaga kecil yang perlukan bantuan kewangan untuk mengembangkan lagi bisnes, anda boleh cuba buat pinjaman TEKUN untuk perniagaan. Jemput baca perkongsian di bawah.
Cara mohon pinjaman TEKUN untuk perniagaan
Untuk makluman, pinjaman TEKUN tidak boleh dibuat secara online melalui www.tekun.gov.my. Mana-mana individu, usahawan atau peniaga kecil yang berminat untuk mendapatkan bantuan kewangan dari TEKUN, sila hadirkan diri ke mana-mana pejabat TEKUN Cawangan yang berdekatan.
Sila kemukakan permohonan pinjaman TEKUN dengan cara mengisi borang.

Syarat pembiayaan TEKUN untuk usahawan & peniaga kecil
Antara syarat pinjaman TEKUN untuk perniagaan adalah seperti di bawah:

Bumiputera dan warganegara Malaysia
Berumur 18 – 60 tahun (Tempoh pembiayaan tamat sehingga 65 tahun)
Pemohon bukan seorang muflis
Syarikat 100% hak milik Bumiputera dan warganegara Malaysia
Mempunyai lessen / permit / Daftar Perniagaan yang sah (SSM)
Mempunyai tempat / lokasi perniagaan yang khusus / berniaga secara bergerak (mobile)
Terlibat secara langsung dan separuh masa dalam perniagaan
Satu pembiayaan bagi satu isi rumah (kecuali perniagaan yang berasingan dan daftar perniagaan (SSM) yang berlainan serta rekod bayaran yang baik bagi isi rumah.
Had modal berbayar tidak melebihi RM300,000
Pembiayaan perniagaan sedia ada (contoh: MARA, AIM, SME, PNS dan sebagainya) tidak melebihi RM100,000.
Pemohon pinjaman TEKUN untuk perniagaan mestilah telah menjalankan perniagaan. Manakala bagi pemohon yang baru ingin memulakan pernigaan dikehendaki mempunyai modal sumbangan tunai sendiri minima 20% daripada pembiayaan sebagai komitmen untuk menjalankan pernigaan (progress project)
Bagi pembelian kenderaan komersial / jentera berat, jumlah pembiayaan adalah 10% daripada harga kenderaan komersial / jentera berat (tertakluk kepada aliran tunai dan kedudukan kewangan pemohon).
Bagi Enterprise (Perkongsian), perlu mendapat surat kebenaran rakan kongsi yang membenarkan pemohon membuat pembiayaan dan rakan kongsi mestilah Bumiputera dan warganegara Malaysia.
Bagi Syarikat Sendirian Berhad (Sdn. Bhd) wajib menyediakan Resolusi Syarikat mengikut format yang disediakan yang memberikan kebenaran:
Penyaluran pembiayaan atas nama Syarikat bagi pembiayaan RM20,000 dan ke atas.
Kelulusan pembiayaan atas nama Enterprise (Pemilik Tunggal) bagi pembiayaan RM20,000 dan ke atas boleh dipertimbangkan kelayakannya dengan menggunakan akaun semasa individu pemohon atau Enterprise

Jenis skim pembiayaan bisnes TEKUN
Berikut ialah antara skim pinjaman TEKUN untuk perniagaan yang ada:
1) Skim Pembiayaan Kecil ( SPK )

Jumlah bantuan adalah dari >RM 10,000 – RM50,000
Tempoh bayaran sehingga 5 tahun

2) Skim Pembiayaan Sederhana ( SPS )

Jumlah bantuan adalah dari >RM 50,000 – RM100,000
Tempoh bayaran sehingga 10 tahun

Processing fee atau yuran wakalah TEKUN
Untuk makluman, ada sedikit yuran dikenakan untuk buat pinjaman TEKUN. Maklumat lanjut seperti di bawah:
Jika buat pinjaman TEKUN sebanyak > RM 10,000 – RM 20,000
Yuran yang perlu dibayar ialah RM 150
Jika buat pinjaman TEKUN sebanyak > RM 20,000 – RM 30,000
Yuran yang perlu dibayar ialah RM 200
Jika buat pinjaman TEKUN sebanyak > RM 30,000 – RM 40,000
Yuran yang perlu dibayar ialah RM 250

Jika buat pinjaman TEKUN sebanyak > RM 40,000 – RM 50,000
Yuran yang perlu dibayar ialah RM 300
Jika buat pinjaman TEKUN sebanyak > RM 50,000 – RM 100,000
Yuran yang perlu dibayar ialah RM 500
Usahawan TEKUN dan peniaga kecil juga diminta untuk membuat simpanan sebanyak 5% daripada nilai pinjaman setiap tahun. Simpanan ini hendaklah dibuat bersama dengan bayaran balik pinjaman.
Usahawan TEKUN juga akan mendapat perlindungan di bawah Insuran Plan Takaful Kemalangan Diri Berkelompok (GPA – Group Personal Accident) dan Plan Takaful Kredit.

Interest pinjaman TEKUN untuk perniagaan
Usahawan dan peniaga kecil diminta membayar kadar keuntungan atau interest sebanyak 4% daripada nilai pembiayaan setiap tahun sepanjang tempoh pembiayaan.
Untuk membuat bayaran balik pinjaman, peminjam perlu buat bayaran di Pejabat TEKUN Kawasan atau menerusi BSN, Maybank, Bank Rakyat, Agrobank dan Pos Malaysia atau menerusi Cek Tertunda Tarikh.

Akhir kata
Kalau rasa terdesak atas sebab-sebab peribadi dan inginkan pinjaman kecemasan segera, janganlah buat pinjaman TEKUN untuk perniagaan pula. Peribadi biar peribadi. Jangan campur dengan perniagaan pula.

Semoga semua usahawan dan peniaga kecil di luar sana dipermudahkan urusan perniagaan.
Semoga bermanfaat.


Home / e-Government

sism40.com.my (Cara Daftar dan Semak Status SISM40 Selangor)

Kini, golongan M40 di negeri Selangor boleh memohon Skim Internet Selangor yang dinamakan SISM40 di mana kerajaan negeri memperuntukkan subsidi Internet dan dilaksanakan dengan kersajasama Telekom Malaysia Berhad (TM) melalui perkhidmatan Unifi. Anda kini boleh mendaftar SISM40 di sism40.com.my.
Pelanggan pakej ini berpeluang menikmati subsidi sekitar RM10 hingga RM30 selama setahun.
1. Ciri dan kelebihan SISM40
Antara ciri dan kelebihan Skim Internet Selangor M40 ini adalah berikut:

Internet berkelajuan tinggi dari 30mbps – 300mbps
Internet berkelajuan tinggi tanpa had dengan Unifi Home Fibre atau Unifi Mobile
Harga yang lebih murah
Rebat daripada Kerajaan Negeri Selangor selama 12 bulan
Spesifikasi internet rumah dan telefon bimbit mudah alih yang optimum

2. Syarat kelayakan untuk memohon SISM40
Berikut adalah syarat kelayakan untuk memohon SISM40 ini:

Warganegara Malaysia dan bermastautin di Selangor sekurang-kurangnya 5 tahun ke atas.
Berumur 18 tahun dan ke atas.
Lingkungan gaji isi rumah antara RM4800 sehingga RM11000.
Satu isi rumah hanya layak untuk melanggan sekali sahaja.
Permohonanan hanya untuk individu sahaja dan bukan untuk premis perniagaan.
Pengguna Unifi Home sedia ada tidak layak memohon KECUALI yang masih menggunakan Unifi Lite atau Streamyx.
Tidak disenarai HITAM oleh mana-mana penyedia perkhidmatan telekomunikasi.

3. Pakej-pakej SISM40 yang disediakan
Terdapat 8 pakej ditawarkan di dalam Pakej Keluarga, Pakej Bujang dan Pakej Asas. Berikut adalah senarai pakej yang ditawarkan:
PAKEJ ASAS

PAKEJ BUJANG

PAKEJ KELUARGA

4. Cara mendaftar di sism40.com.my
Jika anda layak dan ingin mendaftar SISM40, izinkan kami berkongsi cara-caranya:

Layari sism40.com.my.
Tekan Daftar Sekarang.
Pilih pakej yang ditawarkan.
Tekan Daftar.
Tick Jenis Aplikasi yang diinginkan.
Masukkan butir-butir yang diperlukan seperti:

Maklumat peribadi
Alamat pemasangan
Maklumat bil
TAC Code
Pilih jenis bil yang akan diberikan
Berikan alamat lain jika tidak sama seperti di alamat pemasangan

Masukkan Login ID
Muat naik Dokumen yang diperlukan iaitu:

Kad pengenalan
Slip gaji/ perakuan pendapatan
Bil air/ elektrik
Pengesahan pemastautinan (optional)

Baca Perakuan Penting dengan teliti dan tick pada kotak di sebelahnya.
Tekan Daftar.

Selesai.

5. Cara semak status permohonan
Berikut adalah cara-cara untuk anda menyemak status permohonan anda:

Layari sism40.com.my.
Pilih SEMAKAN.
Masukkan nombor kad pengenalan anda.
Tekan Semak.
Keputusan akan diberikan.

Sekiranya permohonan anda diluluskan, anda akan diberitahu melalui emel dalam tempoh 14 hari bekerja.

6. Soalan lazim
1. Berapa lamakah tempoh tawaran ini dibuka?
SISM40 ini terbuka untuk permohonan selama 1 tahun bermula 1 Julai 2021 sehingga 30 Jun 2022.

2. Adakah saya perlu membuat pembayaran pendahuluan bagi SISM40?

Ya, terdapat caj bayaran pendahuluan untuk perkhidmatan ini sebanyak RM100.
Bayaran pendahuluan perlu dibuat dalam tempoh 10 hari dari tarikh pengaktifan perkhidmatan. Pelanggan akan dimaklumkan mengenai pembayaran yang telah dibuat melalui SMS dan akan dipaparkan dalam bil mereka yang berikutnya.
Sementara itu, bayaran pendahuluan untuk pelan mudah alih perlu dibuat semasa pendaftaran (untuk nombor baharu) dan tiada caj bagi pengekalan nombor sedia ada.

3. Bolehkah saya mendaftar lebih dari satu akaun di bawah SISM40?
Ya boleh. Pelanggan boleh memohon lebih dari satu akaun bagi pemasangan di alamat kediaman yang berbeza.

4. Adakah saya akan terikat dengan sebarang kontrak dengan tawaran ini?

Ya, anda akan terikat dengan kontrak selama 24 bulan.
Sekiranya anda memilih untuk menamatkan langganan pelan jalur lebar sebelum tempoh kontrak selama 24 bulan berakhir, bayaran penalti sebagai tambahan kepada baki bulan akan dikenakan.
Namun, tiada sebarang kontrak dikenakan bagi pelan mudah alih.

Akhir kata
Semoga dengan inisiatif ini, akan mengurangkan lagi beban golongan M40 di negeri Selangor. Kerajaan juga akan membuka jawatan guru bermula Julai ini. Lihat bagaimana cara untuk mendaftar & mohon jawatan guru sekolah.


Home / e-Government

jakess.gov.my (Cara Buat Temujanji di JAKESS Melalui picktime.com)

Sejak 27 Mei 2021, Jabatan Kehakiman Negeri Selangor (JAKESS) telah mengeluarkan garis panduan baharu untuk sebarang urusan bersama mereka. Anda diminta untuk membuat temujanji terlebih dahulu sebelum ke mahkamah. Untuk memastikan samada Mahkamah Rendah Syariah dibuka atau tidak, sila layari laman rasmi mereka di jakess.gov.my.
Izinkan kami berkongsi.
1. Cara buat temujanji untuk urusan bersama JAKESS
Berikut ialah cara-cara untuk membuat temujanji:

Layari jakess.gov.my untuk melihat samada mahkamah dibuka atau tidak.
Jika buka, layari www.picktime.com/jakess.
Pilih lokasi mahkamah yang akan anda hadiri.
Pilih perkhidmatan kaunter.
Pilih tarikh dan masa untuk anda hadir.
Masukkan maklumat anda seperti:

Nama pertama
Emel
Nombor telefon
Nota *jika perlu

Tekan Buat Tempahan.
Tempahan anda telah disahkan. Emel akan dihantar untuk pengesahan.

Selesai.

2. Perkhidmatan dalam talian di jakess.gov.my
Anda juga boleh menggunakan perkhidmatan dalam talian di laman web JAKESS. Antara perkhidmatan yang ditawarkan ialah:

Sistem e-Locator (Penetapan Bidangkuasa Mahkamah)
Pengurusan Kes / Bicara Dalam Talian
Semakan Tarikh Tangguhan / Prosiding
Aplikasi Temujanji Perkhidmatan JAKESS
Borang Temujanji Pengambilan Perintah / Penghakiman Bertulis
Muat Turun Borang-borang Mahkamah Syariah
Semakan Status Perintah Mahkamah Syariah Selangor
Sistem Pengurusan Aduan Awam

3. Waktu operasi kaunter JAKESS
Berikut adalah waktu operasi kaunter di Jabatan Kehakiman Selangor:

1. Isnin hingga Khamis
Waktu Operasi Kaunter
Sesi 1: 8.00 pagi – 1.00 petang
Waktu Rehat: 1.00 petang – 2.00 petang
Sesi 2: 2.00 petang – 4.30 petang

Waktu Pendaftaran & Pembayaran
Sesi 1: 8.00 pagi – 1.00 petang
Waktu rehat: 1.00 petang – 2.00 petang

Waktu Pembayaran
Sesi 2: 2.00 petang – 3.00 petang

2. Jumaat
Waktu Operasi Kaunter
Sesi 1: 8.00 pagi – 12.15 tengahari
Waktu rehat: 12.15 tengahari – 2.45 petang
Sesi 2: 2.45 petang – 4.30 petang

Waktu Pendaftaran & Pembayaran
Sesi 1: 8.00 pagi – 11.30 pagi

Terdapat juga notis pemakluman penutupan operasi Mahkamah Syariah Negeri Selangor di jakess.gov.my. Sila lihat jika mahkamah yang anda ingin hadiri terlibat.

3. Anda ada masalah berkenaan temujanji dengan JAKESS?
Jika anda ada sebarang masalah untuk membuat temujanji atau ada sebarang aduan, sila kemukakan di:

+(603) 5519 1291
+(603) 5519 1294
+(603) 5519 1304
+(603) 5511 3708
Fax: +(603) 5511 5620
E-Mel: [email protected]

Akhir kata
Jika anda ada sebarang keraguan, digalakkan untuk layari jakess.gov.my untuk maklumat lanjut. Diharap perkongsian kami dapat membantu sedikit sebanyak.
Anda juga boleh melihat cara daftar temujanji JPN di mytemujanji.jpn.gov.my.


Home / Finance

Tarikh Pembayaran i-Sinar (Bayaran September 2021, Diawalkan)

Pihak KWSP telah membuat pengumuman di laman Facebook bahawa bayaran i-Sinar bagi bulan September 2021 akan diawalkan. Ini adalah satu berita baik di mana tarikh pembayaran i-Sinar akan dipercepatkan iaitu bermula pada 26 Ogos 2021.

Kemaskini:

Bayaran i-Sinar bagi bulan September 2021 akan diawalkan bermula 26 Ogos 2021
Sila dapatkan status bayaran terkini melalui i-Akaun
Hubungi 03-8922 4848 jika ada pertanyaan lanjut
Untuk i-Citra pula, sila rujuk artikel i-Citra Bila Masuk

1. Pengumuman tarikh pembayaran i-Sinar September 2021 yang diawalkan oleh KWSP

2. Berapa lama perlu tunggu duit i-Sinar bila masuk dalam akaun?
Pembayaran duit iSinar akan dilakukan dalam masa 1-5 hari.
Langkah pertama, pihak KWSP perlu memasukkan duit ke bank terlebih dahulu. Langkah kedua, bank pula akan memasukkan duit tersebut ke dalam akaun anda. Perkara sebegini bukannya boleh dibuat sekelip mata. Semuanya mengambil masa.
Contoh proses transfer duit i-Sinar adalah seperti berikut:

Katakan penerima adalah Zaki
Zaki ada akaun Agrobank
Pihak KWSP akan transfer duit kesemua penerima iSinar yang menggunakan Agrobank pada 26 Ogos 2021
Pihak Agrobank terima pada hari yang sama
Pada keesokan harinya iaitu 27 Ogos 2021, pihak Agrobank transfer duit i-Sinar ke akaun bank Zaki
Zaki dan kesemua penerima i-Sinar yang menerima pembayaran melalui Agrobank akan mendapat bayaran
Tempoh masa menunggu secara keseluruhannya adalah 1 hari sahaja

Sila ambil mkalum bahawa apa yang diterangkan di atas adalah contoh sahaja. Proses mungkin mengambil masa yang lebih lama, bergantung kepada tempoh pemprosesan.

3. Bayaran i-Sinar, masuk bank mana?
Sila ambil perhatian bahawa KWSP tidak akan memberikan wang tunai untuk tujuan pembayaran i-Sinar. Duit anda akan dimasukkan ke dalam akaun bank yang anda pilih mengikut tarikh pembayarn i-Sinar yang telah ditetapkan.
Berikut ialah senarai bank-bank yang tersenarai:

Affin Bank Berhad
Agrobank
Al Rajhi Bank (M) Berhad
Alliance Bank
Ambank (M) Berhad
Bank Muamalat (M) Berhad
Bank Rakyat
Bank Islam (M) Berhad
BSN
CIMB Bank Berhad
Citibank Berhad
EON Bank Berhad
HSBC Bank (M) Berhad
Hong Leong Bank
Kuwait Finance House
Maybank
OCBC Bank (M) Bhd
Public Bank Bhd
RHB Bank BHd
Standar Chartered
UOB (M) Bhd

Jangan simpan maklumat tentang bila i-Sinar masuk seorang diri. Jika duit i-Sinar anda sudah masuk ke dalam akaun, mohon kongsikan di ruangan komen.

4. Berapa jumlah duit i-Sinar yang akan dikreditkan?
Pengkreditan adalah bergantung kepada amaun yang anda mohon tempohari.
Bagi yang terlupa, berikut ialah maklumat pengeluaran dan pembayaran i-Sinar:
a) Kategori baki > RM90,000 dalam Akaun 1

Jika anda mempunyai baki duit KWSP lebih daripada RM90,000 dalam Akaun 1, anda boleh buat pengeluaran pendahuluan sebanyak 10%.
Jumlah maksimum yang boleh didahulukan adalah RM60,000.
Amaun pendahuluan ini akan dikreditkan ke dalam akaun bank secara berkala sehingga enam (6) bulan dengan pendahuluan pertama sehingga RM10,000.
Pengeluaran bulanan seterusnya ialah pada jumlah maksimum RM10,000 sebulan
Jadi anda akan terima RM10,000 dahulu dan bulan seterusnya ialah RM10,000 setiap bulan.

Senario pengeluaran bagi yang ada duit < RM90,000

Contoh pertama, jika ada mempunyai baki sebanyak RM100,000 dalam Akaun 1, anda cuma dibenarkan untuk mengeluarkan RM10,000 sahaja melalui iSinar KWSP. Kenapa cuma RM10,000? Ini kerana jumlah maksimum yang boleh dikeluarkan cuma RM10,000 sahaja.
Contoh kedua, jika ada mempunyai baki sebanyak RM500,000 dalam Akaun 1, anda dibenarkan untuk mengeluarkan RM50,000. Ini kerana 10% dari RM500,00 ialah RM50,000. Itu adalah yang maksimum. Tidak boleh lebih.
Contoh ketiga, jika ada mempunyai baki sebanyak RM800,000 sekalipun dalam Akaun 1, anda cuma boleh keluarkan RM60,000 juga. Tapi, 10% dari RM800,000 kan RM80,00? Kenapa tak boleh keluarkan sebanyak itu? Seperti dimaklumkan, ini kerana RM60,000 itu adalah yang maksimum. Tidak boleh lebih.

b) Kategori baki < RM90,000 dalam Akaun 1

Jika anda mempunyai baki duit KWSP RM90,000 dan ke bawah dalam Akaun 1, had maksimum yang boleh dikeluarkan ialah RM9,000 sahaja.
Amaun pendahuluan ini akan dikreditkan secara berkala sehingga enam (6) bulan dengan pendahuluan pertama sehingga RM4,000.
Pengeluaran bulanan seterusnya ialah pada tahap maksimum RM 1,000 sebulan.
Jadi, anda anda menerima bayaran pertama sebanyak RM4,000 dan seterusnya RM1,000 setiap bulan.

Senario pengeluaran bagi yang ada duit < RM90,000

Contoh pertama, jika ada mempunyai baki sebanyak RM4,500 dalam Akaun 1, anda cuma dibenarkan untuk mengeluarkan RM4,400 sahaja melalui iSinar KWSP. Ini kerana baki minimum dalam akaun yang perlu ditinggalkan ialah RM100.
Contoh kedua, jika ada mempunyai baki sebanyak RM10,000 dalam Akaun 1, anda cuma dibenarkan untuk mengeluarkan RM9,000 sahaja. Ini kerana RM9,000 itu adalah yang maksimum. Tidak boleh lebih.
Contoh ketiga, jika ada mempunyai baki sebanyak RM80,000 sekalipun dalam Akaun 1, anda cuma boleh keluarkan RM9,000 juga. Seperti dimaklumkan, ini kerana RM9,000 itu adalah yang maksimum. Tidak boleh lebih.

Maklumat lanjut berkenaan iSinar
Jika anda mempunyai pertanyaan mengenai, permohonan, kemaskini, semakan, tarikh bayaran i-Sinar atau apa-apa sahaja persoalan yang masih belum ada jawapan, sila hubungi iSinar HOTLINE di taian berikut:

03-8922 4848
Beroperasi Isnin – Jumaat (kecuali Cuti Umum Negeri Selangor dan Wilayah Persekutuan)
Dibuka dari jam 8.00 pagi sehingga 8.00 malam.

Talian ini akan dibuka bermula 21 Disember 2020.

Akhir kata
Diharapkan agar perkongsian tarikh pembayaran i-Sinar ini dapat melegakan hati anda. Bila sudah dapat duit nanti, jangan berbelanja sesuka hati. Simpan untuk masa depan.
Semoga bermanfaat.


Home / Portal

Login myassist-msme.gov.my

Antara inisiatif baharu oleh kerajaan untuk membantu Perusahaan Kecil dan Sederhana (PKS) ialah dengan melancarkan portal MyAssist MSME yang boleh dilayari di myassist-msme.gov.my. Portal ini bertujuan untuk mendapatkan maklumat perniagaan, khidmat nasihat dan peluang pemasaran secara dalam talian.
Portal ini menyediakan pelbagai khidmat nasihat bagi menyokong peniaga mikro & SME. Antara khidmat yang ditawarkan ialah bantuan pembiayaan, penjenamaan & promosi, sokongan teknologi dan perundangan.
Inisiatif ini terkandung dalam Pelan Jana Semula Ekonomi Negara (PENJANA), sebagai rangka pemulihan ekonomi dalam usaha mengurangkan kesan impak pandemik ke atas komuniti PKS di negara ini.
Isi KandunganApa komponen utama Portal MyAssist MSME?Bagaimana cara untuk mendaftar di myassist-msme.gov.my?Bagaimana cara log masuk di myassist-msme.gov.my?Bagaimana jika terlupa password MyAssist MSME?Macam mana kalau ada masalah untuk login?
Apa komponen utama Portal MyAssist MSME?
Berikut ialah komponen utama yang dikhaskan untuk membantu PKS:

Pusat maklumat PKS
Khidmat nasihat
Padanan perniagaan
Ekspo perniagaan

Bagaimana cara untuk mendaftar di myassist-msme.gov.my?
Berikut adalah cara-cara untuk mendaftar MyAssist MSME:

Layari myassist-msme.gov.my
Tekan Log Masuk.
Pilih Register.
Isi butir-butir yang diperlukan iaitu:

Nama penuh
Emel
Login ID
Password
Retype password

Tekan Register.
Skrin akan memaparkan Registration Succesful. Anda dikehendaki untuk memeriksa email untuk tujuan verification.
Pada emel anda, sila buat pengaktifan akaun melalui pautan yang diberikan.
Akaun anda akan diaktifkan dan anda sudah boleh log masuk.

Selesai.
Bagaimana cara log masuk di myassist-msme.gov.my?
Setelah berjaya mendaftar, anda boleh log masuk untuk meneruskan urusan anda. Berikut adalah langkah-langkahnya:

Layari portal myassist-msme.gov.my.
Pilih Log Masuk.
Masukkan Username dan Password yang telah didaftarkan.
Tekan Log In.

Selesai.

Bagaimana jika terlupa password MyAssist MSME?
Jika anda terlupa password untuk log masuk ke MyAssist MSME, ikuti cara-cara berikut:

Layari portal myassist-msme.gov.my.
Pilih Log Masuk.
Pilih Forgot Password? Tekan Click here.
Masukkan emel pendaftaran anda.
Tekan Submit.
Sila layari emel anda dan klik pada link yang diberikan untuk menukar password baharu.
Masukkan password baharu anda.
Tekan Change.
Skrin anda akan menunjukkan pertukaran password berjaya. Anda boleh login semula.

Macam mana kalau ada masalah untuk login?
Jika anda mempunyai masalah, terutamanya jika tidak boleh login, sila ajukan pertanyaan di:

https://myassist-msme.gov.my/hubungi-kami/

Akhir kata
Semoga dengan inisiatif kerajaan ini, akan dapat membantu memudahkan lagi usahawan PKS untuk menangani isu perniagaan lebih-lebih lagi dalam tempoh pandemik ini.

Jika anda merupakan rakyat Selangor yang terjejas kerana pandemik ini, ketahui cara untuk mendapatkan bantuan, daftar dan login Zakat Selangor di ezo.zakatselangor.com.my
Dan sekiranya anda ingin menjadi pembekal kepada Kerajaan, boleh layari eperolehan.gov.my


Home / e-Government

sspi.imi.gov.my/sspi/ (Cara Semak Status Perjalanan di Jabatan Imigresen)

Anda nak pergi ke luar negara? Anda dinasihatkan untuk membuat Semakan Status Perjalanan Imigresen (senarai hitam) sebelum merancang keluar negara. Semakan ini boleh dibuat melalui sspi.imi.gov.my/sspi/. Beberapa mesin untuk semakan ini juga telah ditempatkan berhampiran kaunter daftar masuk penerbangan bagi memudahkan anda membuat proses ‘self-checking’.
Izinkan kami berkongsi.
1. Siapa kena semak status perjalanan Imigresen?
Sesiapa pun boleh menyemak status perjalanan Imigresen, lebih-lebih lagi jika anda merupakan peminjam PTPTN. Ini kerana jika anda ada tunggakan PTPTN, anda tidak boleh meneruskan perjalanan ke luar negara.
Selain daripada itu, jika anda telah disenaraihitamkan atau blacklisted oleh Agensi Kerajaan seperti:

Lembaga Hasil Dalam Negeri
Polis DiRaja Malaysia
Suruhanjaya Pencegahan Rasuah Malaysia
Kumpulan Wang Simpanana Pekerja
Jabatan Penjara
Mahkamah

Jika anda pernah mempunyai tunggakan bayaran atau senarai hitam dari agensi kerajaan, eloklah jika anda memeriksa dahulu status anda di Imigresen sebelum anda merancang perjalanan atau membeli tiket penerbangan untuk ke luar negara.

2. Cara semak status perjalanan di sspi.imi.gov.my/sspi/

Layari sspi.imi.gov.my/sspi.
Masukkan nombor kad pengenalan anda di dalam kotak yang disediakan.
Tekan Semak.
Keputusan Semakan akan dipaparkan di skrin.
Sekiranya jawapan yang keluar ialah ‘Tiada Halangan‘, bermakna anda boleh ke luar negara.
Sekiranya jawapan yang keluar ialah ‘Sila rujuk kepada Jabatan Imigresen terdekat‘, anda diminta untuk ke cawangan Jabatan Imigresen kerana kemungkinan anda telah disenaraihitamkan.

3. Ada masalah untuk semak status perjalanan di sspi.imi.gov.my/sspi/?
Jika anda mempunyai masalah untuk menyemak status perjalanan anda atau ada masalah untuk dikemukakan, sila hubungi nombor berikut:

03-88882010

Akhir kata
Anda digalakkan untuk memeriksa status anda terlebih dahulu di Jabatan Imigresen terlebih dahulu sebelum merancang perjalanan anda ke luar negara bagi mengelakkan kekecewaan dan untuk memudahkan urusan anda.
Jika anda ingin berurusan di Jabatan Imigresen, anda dikehendaki membuat temujanji dahulu sebelum ke cawangan mereka. Anda boleh lihat cara permohonan temujanji online di sto.imi.gov.my.


Home / Finance

thijari.com.my (Cara Daftar & Buka Akaun Tabung Haji Online)

Sebagai umat Islam di Malaysia, kita digalakkan untuk membuka akaun Tabung Haji bagi memudahkan kita untuk menunaikan Haji nanti. Bagi anda yang belum mempunyai akaun Tabung Haji, kini anda boleh membuka akaun di thijari.com.my.
Untuk mencarum secara potongan gaji bulanan, kami sarankan anda cadangkan majikan supaya menggunakan THiJARI Biz yang baru diperkenalkan oleh Tabung Haji. Dengan cara begini, walaupun kos mengerjakan haji meningkat, kita tidak akan risau kerana sudah membuat komitmen simpanan bulanan. Maka, akan kurang terkesan.
Izinkan kami berkongsi.
1. Syarat & kelayakan buka akaun Tabung Haji online
Sebelum membuka akaun di thijari.com.my, pastikan anda:

Beragama Islam
Warganegara Malaysia
Berumur 18 tahun ke atas

Jika anda memenuhi kelayakan di atas, anda sudah boleh membuka akaun TH.
2. Cara buka & daftar akaun Tabung Haji di thijari.com.my
Berikut adalah langkah-langkah untuk membuka akaun Tabung Haji secara online:

Layari laman web https://www.thijari.com.my/
Pilih Tiada Akaun TH? BUKA SEKARANG!
Isikan butir-butir berikut:

Nama (seperti dalam MyKad)
Tarikh Lahir
No. Surat Beranak
No. MyKad
Agama
Warganegara

Isikan kod pengesahan yang dipaparkan.
Tekan Berikutnya.
Hadir ke mana-mana cawangan TH dalam tempoh 30 hari.
Nombor giliran istimewa akan diberikan kepada anda dan proses pengaktifan selesai dalam masa SEMINIT sahaja.

Kini, anda sudah mempunyai Akaun Tabung Haji.
Seterusnya, anda juga boleh mendaftar akaun anda di thijari.com.my untuk melakukan urusan anda.

3. Cara daftar akaun online di thijari.com.my
Berikut adalah cara-cara untuk mendaftar akaun anda:

Layari portal thijari.com.my.
Pilih butang Daftar.
Masukkan butir-butir berikut:

No. MyKad
No. Akaun Tabung Haji

Tekan Berikutnya.
Masukkan nombor telefon berdaftar.
Tekan Hantar.
Tekan Mohon TAC dan masukkan nombor TAC selepas menerimanya di telefon bimbit anda.
Tekan Seterusnya.
Masukkan butiran yang diperlukan seperti berikut:

ID Pengguna
Kata Laluan
Sahkan Kata Laluan
Nama Pengguna
Negeri Semasa
Cawangan Semasa

Sila pilih gambar keselamatan anda. Semasa log masuk, gambar keselamatan akan dipaparkan untuk membantu anda mengenal pasti sama ada anda log masuk ke laman perkhidmatan THiJARI yang betul atau tidak.
Sila baca Terma & Syarat, tick pada bulatan Terima Terma & Syarat.
Tekan Hantar.
Jika tiada masalah, skrin Pendaftaran Berjaya akan dipaparkan.

Selesai.

4. Cara login thijari.com.my
Setelah berjaya mendaftar akaun anda, kini anda boleh log masuk untuk transaksi atau urusan anda.
Berikut adalah cara-caranya:

Layari thijari.com.my.
Masukkan ID Pengguna.
Tekan Log Masuk.
Gambar keselamatan akan dipaparkan. Sila pilih Ya jika betul.
Masukkan Kata Laluan yang sudah anda daftarkan.
Tekan Log Masuk.
Anda sudah boleh melihat akaun anda dan membuat transaksi atau urusan yang anda inginkan.

Selesai.

5. Ada masalah daftar akaun Tabung Haji?
Jika anda mempunyai apa-apa masalah untuk mendaftar login, sila ajukan masalah anda di:

Telefon: +603 – 6207 1919
Faks: +603 – 7728 4959
Emel : [email protected]

Akhir kata
Semoga dengan perkongsian kami ini, lebih memudahkan anda untuk berurusan dengan Tabung Haji.
Kami juga ada kongsikan cara buka akaun Bank Islam online melalu vao.bankislam.com.my jika anda memerlukannya. Dengan adanya akaun Bank Islam, anda boleh link akaun bank ini dengan Tabung Haji. Boleh keluarkan duit Tabung Haji di ATM yang terletak di Mekah dan Madinah nanti.

Semoga dipermudahkan segala urusan.


Home / e-Government

psu.perkeso.gov.my (Login PSU 4.0 & Buat Semakan Status Permohonan)

Program Subsidi Upah (PSU) adalah bantuan kewangan yang dibayar kepada majikan setiap perusahaan bagi setiap pekerja tempatan yang bergaji RM4,000 dan ke bawah. Tujuan PSU ini ialah untuk membantu majikan yang terkesan dari segi ekonomi akibat Covid-19.  Anda boleh login, buat permohonan dan seterusnya membuat semakan di psu.perkeso.gov.my.
Bagi yang tidak tahu, PSU 1.0 di bawah Pakej Rangsangan Ekonomi Prihatin Rakyat (PRIHATIN) dan Pelan Jana Semula Ekonomi Negara (PENJANA). PSU 2.0 pula dilaksanakan melalui pakej KITA PRIHATIN. PSU 3.0 dijalankan di bawah peruntukan BELANJAWAN 2021, PERMAI, PEMERKASA dan kini PEMERKASA+. PSU 4.0 pula di bawah peruntukan PEMULIH.
Izinkan kami berkongsi lebih lanjut.
1. Syarat dan kelayakan PSU 4.0
a) Untuk mendaftar PSU 4.0, pastikan anda memenuhi syarat kelayakan berikut:

Majikan dan pekerjanya hendaklah berdaftar atau mencarum dengan PERKESO
Majikan telah berdaftar dengan Suruhanjaya Syarikat Malaysia (SSM) atau Pihak Berkuasa Tempatan (PBT)

b) Dokumen yang diperlukan untuk mendaftar PSU 4.0:

Senarai nama pekerja (mengikut had kelayakan saiz perusahaan)
Maklumat akaun bank majikan (salinan muka depan penyata bank sahaja)
Maklumat Business Registration Number (BRN) yang didaftarkan oleh majikan ketika pembukaan akaun bank. Sila rujuk pihak bank dan memastikan No. BRN dan No. Akaun adalah tepat bagi mengelakkan sebarang kesulitan.
Salinan pendaftaran SSM /ROS / ROB/ PBT atau lain-lain pertubuhan.
Akuan Pengisytiharan PSU 4.0.

2. Cara daftar PSU 4.0 di psu.perkeso.gov.my
Berikut adalah langkah-langkah untuk mendaftar PSU 4.0:
Untuk makluman, jika tidak tahu anda berada di dalam sektor apa, boleh rujuk SENARAI SEKTOR & AKTIVITI INDUSTRI di sini

Layari psu.perkeso.gov.my.
Pilih Permohonan PSU 4.0
Masukkan Aktiviti Industri anda
Tekan butang Cari
Pilih Sektor dan Aktiviti yang sesuai
Seterusnya teruskan dengan soalan Adakah anda pernah memohon PSU sebelum ini?
Pilih Ya jika anda pernah memohon PSU sebelum ini.

Masukkan Nombor Rujukan
Masukkan email yang didaftarkan semasa permohonan tempohari
Ikuti arahan sehingga selesai

Pilih Tidak jika anda belum pernah memohon PSU sebelum ini.
Tekan Seterusnya.
Pilih Negeri Operasi anda dan masukkan Kod Majikan anda.
Tekan Seterusnya.
Isikan dan lengkapkan butiran yang diperlukan.
Muat naik dokumen yang diperlukan.
Tekan butang Hantar.
Anda akan menerima No. Rujukan sebaik sahaja permohonan lengkap telah diisi dan anda boleh menyemak status permohonan menggunakan No. Rujukan yang diberikan.

3. Cara login & buat semakan PSU PERKESO
Berikut adalah cara untuk menyemak status permohonan PSU 4.0 anda:

Layari psu.perkeso.gov.my.
Pilih Semakan.
Ada beberapa pilihan:

Program Subsidi Upah 1.0
Program Subsidi Upah 2.0 dan 3.0.
Program Subsidi Upah 4.0

Untuk PSU 4.0, pilih Program Subsidi Upah 4.0
Masukkan nombor rujukan PSU4.0 dan email yang berdaftar.
Tekan Seterusnya
Jika semuanya berjalan lancar, maklumat berkenaan semakan permohonan akan terpapar
Melalui semakan ini, majikan dapat melihat butiran permohonan yang telah diisi, menyemak status permohonan untuk bulan tertentu dan menyemak jumlah pekerja yang diluluskan oleh PERKESO.

4. Aduan dan pertanyaan PSU4.0
Jika anda mempunyai aduan dan pertanyaan berkenaan PSU4.0, sila hubungi 03-80915400 atau layari laman web PERSKO di https://eaduansip.perkeso.gov.my/

Akhir kata
Semoga dengan inisiatif kerajaan ini, dapat membantu para majikan di luar sana. Walaupun jumlahnya tidaklah berjuta-juta ringgit, setidak-tidaknya dapat mengurangkan beban majikan untuk membayar gaji pekerja.
Dan sekiranya anda sebagi majikan berhajat untuk masuk tender Kerajaan,  jemput login ePerolehan dan buat permohonan di sana.
Semoga dipermudahkan.


Home / Technology

Cara Check Coverage Unifi Mobile (Semak Liputan Online)

Macam mana nak tahu, kawasan rumah kita ada liputan Unifi atau tidak? Mudah sahaja, boleh semak coverage Unifi secara online. Izinkan kami kongsi cara check coverage Unifi seperti di bawah.
Check coverage Unifi
Anda mungkin kurang yakin atau tidak tahu sama ada kawasan yang anda berada pada masa sekarang masih dalam liputan Unifi atau tidak. Ini mungkin menjadi satu masalah sekiranya anda perlu berurusan menggunakan telefon anda, dan tiada liputan di kawasan tersebut.
Kalau anda ingin tahu, Unifi menyediakan cara mudah untuk anda memeriksa sama ada kawasan yang anda sedang berada masih mempunyai liputan Unifi atau tidak.
Cara semak liputan Unifi mobile
Anda juga boleh memeriksa kawasan anda tersebut menerima liputan 3G atau 4G, atau kedua-duanya sekali. Ikuti langkah di bawah untuk menyelesaikan masalah anda.

Layari laman web https://unifi.com.my/personal. Anda akan dibawa ke laman web rasmi Unifi.
Kemudian, pada laman tersebut, scroll mouse anda ke pilihan untuk Mobile.
Sub-menu tambahan akan tertera. Tekan pada butang Postpaid.
Pada laman seterusnya, di bawah menu tab untuk Postpaid, terdapat menu Klik pada butang Coverage yang berada di bawah butang Support.
Untuk pautan yang lebih pantas, boleh sahaja klik https://unifi.com.my/mobile/postpaid/coverage
Pada laman seterunya, scroll ke bawah dan anda akan lihat sebuah ruangan untuk diisikan. Anda boleh masukkan alamat anda yang ingin anda semak liputan Unifi, sama ada alamat tempat semasa anda sedang berada, atau alamat rumah anda untuk memeriksa liputan Unifi di rumah anda. Kemudian, tekan butang kecil di sebelah kanan ruangan tersebut.
Sekiranya anda cuba memasukkan alamat penuh anda dan peta tidak dapat menunjukkan jawapan, cuba untuk masukkan nama taman dan negeri anda, atau nama mukim serta negeri.
Selepas peta dapat ditunjukkan, anda boleh melihat kawasan di sekitar tempat anda yang mempunyai liputan 3G dan juga 4G.
Pada kotak di bahagian kiri, untick salah satu daripada 4G Coverage atau 3G Coverage sekiranya anda mahu melihat kawasan mana yang meliputi salah satu daripada 4G atau 3G. Sekiranya anda mahu melihat liputan untuk 3G, untick pada 4G Coverage. Sekiranya anda mahu melihat liputan untuk 4G, untick pada 3G Coverage.
Apabila anda untick kedua-duanya, anda akan melihat peta keseluruhan akan bertukar menjadi putih. Anda mampu mengesan kawasan yang diliputi oleh 4G dan 3G dengan tick salah satunya atau kedua-duanya sekaligus.
Apabila ada tick pada 3G Coverage, kawasan yang diliputi oleh 3G akan bertukar warna menjadi kuning. Manakala apabila anda tick pada 4G Coverage, kawasan yang diliputi oleh 4G akan bertukar menjadi biru. Terdapat juga kawasan di Malaysia yang diliputi oleh kedua-dua 3G dan juga 4G.

Akhir kata
Diharapkan agar perkongsian cara check coverage Unifi ini dapat membantu anda.
Kalau dapat Internet laju, jangan pula buat perkara yang bukan-bukan. Buatlah perkara-perkara yang bermanfaat.
Kita line slow sangat, jemput baca cara lajukan Internet pula. Dan untuk pembayaran Unifi, boleh rujuk cara bayar Unifi melalui Maybank2u.

Semoga bermanfaat.


Home / Travel

10 Tempat Menarik di Selangor Untuk Kanak-kanak (Ada Banyak Aktiviti)

Selangor memang banyak tempat yang anda boleh lawati. Namun, jika anda mempunyai anak-anak, harus juga memilih tempatnya kerana tak semua tempat sesuai dikunjungi oleh kanak-kanak. Di sini kami akan kongsikan tempat menarik di Selangor untuk kanak-kanak.
Semoga perkongsian kami akan membantu ibu bapa di luar sana.
Tempat menarik di Selangor untuk kanak-kanak
1. Zoo Negara
Kebiasaannya, kanak-kanak memang sukakan haiwan. Anda boleh membawa anak-anda berkunjung ke sini. Terletak di Ulu Klang dan berkeluasan seluas 110 ekar, Zoo Negara mempunyai kira-kira 400 spesis haiwan dan dihuni lebih kurang 5000 ekor haiwan.
Antara tarikan menarik Zoo Negara semestinya beruang panda yang sangat comel yang pasti menarik perhatian kanak-kanak. Di Zoo Negara juga terdapat aktiviti yang membolehkan pengunjung memberi makan kepada haiwan di sana tetapi anda kena check dulu kerana ia hanya pada waktu tertentu sahaja.
Anda dinasihatkan untuk pergi pada waktu pagi kerana parking akan mula penuh selepas pukul 10 pagi. Untuk menghabiskan lawatan juga memakan waktu selama setengah hari. Pastikan pakai pakaian yang selesa kerana cuaca yang agak panas menjelang tengah hari.

2. Farm in the City
Terletak di Seri Kembangan, tempat ini juga menjadi tempat menarik di Selangor untuk kanak-kanak. Ini kerana konsep tempat ini lebih kepada Petting Zoo di mana pengunjung boleh melihat dan memberi haiwan dengan lebih dekat berbanding di zoo.
Terdapat lebih 100 jenis haiwan di sini dan antaranya ialah ialah alpaca, kambing, arnab, burung, musang dan kura-kura. Penjaga zoo ini juga akan memberi pendedahan lebih tentang haiwan yang terdapat di sini seperti diet pemakanan dan gaya hidup haiwan berkenaan. Anda boleh berseronok sambil belajar bersama anak-anak, seronok kan!

Farm in the City dibuka setiap hari kecuali Selasa, bermula pukul 10 pagi sehingga 6 petang. Harga tiket bermula dari RM39 untuk dewasa dan RM32 untuk kanak-kanak.

3. I-City
Anak anda pasti teruja dengan kemeriahan dan keseronokan yang i-City tawarkan! Terdapat pelbagai aktiviti yang boleh dilakukan di sini. Antaranya ialah anda boleh mandi manda di taman tema air, merasai kesejukan salji di Snowalk dan bergambar bersama patung lilin selebriti dan figura terkenal dunia.
Selain itu, di waktu malam anda boleh menikmati pemandangan malam dengan hiasan lampu dan berseronok bersama anak-anak di funfair i-City ini. Ferris Wheel juga merupakan salah satu tarikan pada waktu malam.

Anda juga boleh menginap di sini. Terdapat perkhidmatan AirBnB yang banyak disediakan, malah anda juga boleh membeli-belah di Central i-City, atau sekadar menonton wayang bersama anak-anak.

4. Paya Indah Wetlands
Jika anak anda sukakan badak air dan buaya, anda boleh mengajak mereka berkunjung ke sini! Yang bestnya di sini ialah tiada yuran kemasukan, anda boleh masuk ke sini secara percuma. Berbaloi sungguh kan. Di sini juga terdapat beberapa aktiviti yang anda boleh lakukan bersama anak-anak anda.
Antaranya ialah berbasikal, berkayak, memancing dan melihat pelbagai jenis burung. Anda juga boleh membawa anak-anda sekadar berjalan-jalan menikmati pemandangan yang indah ini. Jika anda ingin melihat badak air dan buaya ini makan, digalakkan datang pada waktu makan iaitu pukul 10 pagi dan buaya pada pukul 11 pagi (Sabtu dan Ahad).

5. Kidzania
Salah satu tempat menarik di Selangor untuk kanak-kanak, semestinya Kidzania! Pusat yang menawarkan keseronokan sambil belajar, anak anda boleh memilih lebih 70 karier di sini. Kidzania menawarkan hands on activity, di mana kanak-kanak di sini akan merasai pengalaman sebenar bekerja seperti orang dewasa.
Antara karier yang disediakan ialah juruterbang, wartawan, ahli bomba, chef, pelukis, dan jurujual. Kanak-kanak akan diberi wang dan mereka akan belajar bagaimana untuk menguruskan wang mereka. Mereka akan belajar untuk meningkatkan keyakinan diri, membina kemahiran bersosial dan yang penting, berseronok!
Dibuka setiap hari kecuali hari Selasa, harga tiket bermula dari RM36 dan bergantung pada umur kanak-kanak.

6. Icescape Ice Rink
Terletak di IOI City Mall, Icescape Ice Rink merupakan tempat luncur ais terbesar di Malaysia. Pasti seronok membawa kanak-kanak ke sini! Mereka boleh belajar meluncur di sini dan tempat yang sejuk pasti menarik minat kanak-kanak.
Anda juga boleh membawa anak-anak anda belajar meluncur di sini, mereka menyediakan program untuk belajar jika anda mahu mendalami dengan lebih serius aktiviti ini.
Bermula dengan RM28 untuk seorang, anda boleh dapatkan info lanjut untuk di Icescape Ice Rink.

7. Jumpstreet
Kanak-kanak mana tak suka melompatkan? Beri mereka peluang untuk melompat sepuas-puasnya di Jumpstreet! Kawasan rekreasi tertutup ini menyediakan pelbagai aktiviti untuk kanak-kanak dan juga dewasa.
Terletak di Petaling Jaya, Jumpstreet memberi anda peluang melepaskan tenaga anda di beberapa bahagian! Antaranya ialah Main Court, The Foam Pit, malah anda juga boleh melompat di dinding The Wall, bermain bola keranjang sambil melompat di Slam Dunk, dan turut disediakan Zipline.
Terdapat juga Bounce Castle untuk kanak-kanak yang lebih kecil. Anda juga boleh membuat program seperti Indoor Street Soccer. Jika kanak-kanak sudah penat bermain, terdapat juga Arcade Games untuk permainan yang tidak mengeluarkan tenaga yang banyak. Selepas itu boleh sambung melompat pula.
Harganya bermula dari RM56 untuk satu sesi, jika anda berminat untuk mengetahui dengan lebih lanjut, layari Jumpstreet Asia segera!

8. Galactic Laser Tag
Seterusnya, tempat menarik di Selangor untuk kanak-kanak semestinya di Galactic Laser Tag, Sunway Pyramid! Berkejar-kejaran sambil menembak musuh, kalah dan menang, bukan sahaja kanak-kanak, orang dewasa juga pasti sangat berseronok bermain di sini.
Anda boleh membawa anak-anak anda bersama keluarga, atau kawan-kawan kerana lebih ramai lebih meriah! Satu sesi boleh memuatkan seramai 33 orang pemain. Anda juga boleh membuat parti hari jadi di sini.
Dibuka setiap hari, pakej bermula dari RM65. Jika anda ingin membuat parti hari jadi, anda dinasihatkan untuk membuat tempahan 5 hari lebih awal. Anda boleh layari Galactic Laser Tag untuk membuat tempahan dan untuk maklumat lanjut.

9. District 21
Taman Tema lasak yang pertama di Malaysia, merupakan salah satu tempat menarik di Selangor untuk kanak-kanak yang wajib dikunjungi. District 21 ini terletak di IOI City Mall dan menawarkan lebih 10 tarikan, 8 bilik majlis dan macam-macam lagi.
Antara tarikan yang ditawarkan ialah Go-Pedal, Pump Track, Power Station, The Maze, Free Fall dan Roller Glider. Kanak-kanak pasti akan berasa sangat seronok menghadapi cabaran ini, lebih-lebih lagi jika mereka seorang yang lasak. Tetapi diingatkan terdapat halangan bergantung pada berat dan tinggi, seeloknya anda check dahulu di District 21.

10. Sunway Lagoon
Sebut Sunway Lagoon, mesti kanak-kanak akan menjerit keseronokan! Taman tema yang berkeluasan 88 ekar ini mempunyai enam jenis tema iaitu Water Park, Amusement Park, Wildlife Park, Extreme Park, Scream Park & Nickelodeon Lost Lagoon.
Sehari pasti tidak cukup untuk berseronok di sini. Anda boleh menginap di Sunway Resort Hotel & Spa. Kanak-kanak boleh berseronok, ibu-ibu boleh memanjakan diri mereka. Di sini juga tersedia pilihan makanan yang banyak dan menarik.
Kanak-kanak pasti teruja jika mereka dapat ke Sunway Lagoon. Anda boleh melihat info lanjut mengenai Sunway Lagoon jika ingin berkunjung ke sini.

Akhir kata
Sekian tempat menarik di Selangor untuk kanak-kanak. Semoga dengan idea ini, anda akan dapat membawa anak-anak berseronok!
Anda juga jangan lupa berkunjung ke tempat menarik di Selangor yang percuma, pasti memberi anda pengalaman yang istimewa.


Home / Travel

16 Tempat Menarik di Selangor 2022 (Bosan Duduk Rumah, Datang Sini)

Bagi anda yang tinggal di Lembah Kelang, ini antara senarai tempat menarik di Selangor yang anda boleh kunjungi bersama anak-anak dan keluarga. Kalau bosan dengan Petaling Jaya, Subang Jaya dan Shah Alam, bawa kereta jauh sedikit ke Kuala Selangor, Sekinchan, Sabak Bernam, Hulu Langat dan juga Serendah yang jauh dari pusat bandar.
Untuk makluman, ini adalah tambahan daripada senarai tempat menarik di Selangor yang percuma, yang pernah ditulis sebelum ini. Jika anda adalah ibu-bapa, boleh rujuk tempat menarik di Selangor untuk kanak-kanak supaya mereka tidak bosan duduk di rumah.
Tempat menarik di Selangor
1. Perpustakaan Raja Tun Uda
Bagi ulat buku yang suka mengisi masal dengan aktiviti membaca dan mereka yang gemar suasa perpustakaan, anda boleh ke Perpustakaan Raja Tun Uda yang terletak di Seksyen 13, Shah Alam.
Jika anda mempunyai anak kecil, lawatan ke perpustakaan ini pasti dapat melahirkan rasa cinta kepada buku dan hobi membaca. Perpustakaan ini menyediakan zon khas untuk kanak-kanak yang dihias secara kreatif, penuh warna-warni yang semestinya dapat menarik perhatian mereka. Selain itu, seluruh perpustakaan ini berkonsep perpustakaan dalam taman ataupun “library in the park.”
Setiap tingkat di perpustakaan ini juga memiliki temanya yang tersendiri. Antara tema yang telah direka khas adalah ‘angkasa lepas,’ ‘bumi,’ ‘lautan’ dan ‘manusia. Kemudahan perpustakaan ultra-moden ini juga sangat luar biasa jika dibandingkan dengan perpustakaan lain. Antara fasiliti unik yang ditawarkan adalah seperti teater 3D, teater ‘multi-sensory’ 6D, 3 buah gimnasium berbeza, Xbox Kinnect, teknologi ‘virtual reality’ (HTC Valve), kemudahan komputer (Windows dan Mac), permainan interaktif iStep / Ubiq dan banyak lagi.
Lokasinya, terletak berdekatan dengan banyak tarikan lain di Shah Alam seperti Shah Alam Lake Gardens dan juga Masjid Biru.

2. Ostrich Wonderland Semenyih
Ingin menghiburkan hari anak anda? Bawalah keluarga anda berkunjung ke Ostrich Wonderland Semenyih. Bukan setakat burung unta sahaja yang berada di sini, teradapat juga haiwan lain seperti ayam, angsa, keldai, ayam belanda, arnab dan sebagainya.

Semasa berada di sini, anda boleh mendengar penjelasan ringkas tentang burung unta dan juga dibawa mengunjungi pusat inkubasi telur burung unta.
Dah puas mendengar pelbagai info menarik dan melihat semua haiwan yang ada? Sebelum pulang pastikan anda singgah membeli daging frozen dan juga telur ayam atau burung unta yang dijual di sini. Selain itu, buah-buahan dan susu kambing yang segar dari ladang juga turut ditawarkan.

3. Trick Art Museum i-City
Berilhamkan teknik seni lukisan purba Trompe L’oeil, dimana konsepnya menghasilkan lukisan realistic atau hidup dalam 3D, anda boleh lihat sendiri dan alami konsep 3D Trick Art Museum i-City dimana lukisan-lukisan sepertinya dipamerkan.

Berada di muzium ini, anda pasti meragui mata anda sendiri. Sesetengah lukisan membuatkan anda tertanya-tanya, seperti boleh disentuh tapi sebaik anda mendekatinya, ternyata ia hanyalah sebuah lukisan yang menipu mata anda.
Ilusi-ilusi optikal di sini menjadikan ia sangat menarik untuk dijadikan props anda bergambar. Di tapak berkeluasan 8000 kaki persegi ini anda dapat melihat 5 tema karya seni yang berbeza iaitu karya Mesir, Klasik Moden, Alam Haiwan, Karya Agung dan Hidupan Laut.

4. Klang Gates Quartz Ridge
Antara tempat menarik di Selangor dengan pemandangan yang mengasyikkan ialah Klang Gates Quartz Ridge.
Klang Gates Quartz Ridge atau namanya yang lebih dikenali iaitu, Bukit Tabur, mempunyai banjaran sepanjang 16KM dengan kelebaran 200m menjadikan ia kawasan permatang kuarza yang terpanjang di dunia.
Jika anda berkunjung ke sini, anda boleh melihat 5 jenis tumbuhan endemik atau tumbuhan yang tidak dapat ditemui di kawasan lain di dunia. Pendakian Bukit Tabur ini akan memberikan anda pemandangan yang indah sekitar tasik Hulu Kelang di bahagian utara dan bandaraya Kuala Lumpur di bahagian selatan.
Selain itu, anda juga dapat melihat mineral kuarza yang terbentuk cantik di sini.  Apa-apa pun, pastikan anda tidak gayat kalau anda ingin mendaki Bukit Tabur ini, ini kerana kawasan cerunnya agak curam.

Setelah puas melihat pemandangan, apa lagi, kita terjun mandi pula dalam air sungai yang jernih yang terdapat di bawah empangan di sini. Semestinya menyeronokkan untuk datang bersama keluarga, dan pastikan semua pengunjung berpakaian sesuai untuk mendaki serta mampu secara fizikal untuk ke puncak yang agak mencabar ini.

5. Pantai Remis
Pantai Remis adalah sebuah pantai yang cantik dan sering menjadi tarikan ramai penduduk tempatan yang ingin berkelah pada musim cuti sekolah dan pada hujung minggu. Namun, kalau anda ingin berenang-renang, air di pantai ini agak tidak sesuai kerana ia ditambak oleh batu-batu besar.
Akan tetapi, banyak aktiviti menarik yang lain yang boleh dibuat di sini seperti menikmati makanan laut di gerai-gerai di sekitar pantai, bermain layang-layang, memancing ikan, dan mencari kerang atau ala-ala.

Memori berkelah di sini pasti menjadi satu pengalaman yang manis bersama keluarga terutama sekiranya anda berpeluang menyaksikan cahaya matahari terbenam yang memantulkan cahaya pada air laut.
Selain itu, jika anda ingin bersantai di pantai ini lebih lama, apa kata anda menginap di penginapan kabin yang terdapat di Pantai Remis ini. Sebagai salah satu tempat penginapan menarik di Selangor yang lain dari yang lain, tempat ini juga lengkap dengan fasiliti untuk BBQ dan juga kolam renang.

6. Paragliding Bukit Jugra
Di Bukit Jugra, anda boleh terbang seperti burung sepuas hati anda. Aktiviti paragliding ataupun luncur udara ini memang patut dicuba walau sekali dalam hidup, ia pasti menjadi pengalaman yang diingati seumur hidup. Bukan sahaja dapat melihat pemandangan indah dari sudut yang berbeza, malahan anda sendiri dapat menikmati udara yang segar dari kawasan yang jauh dari darat.
Tapi kalau anda seorang yang gayat, tak cuba pun tak mengapa ya. Untuk anda yang tak pernah melakukan aktiviti ini tetapi ingin mencuba, anda boleh menjadi penumpang kepada paragliding pilot yang bertauliah untuk memandu anda sewaktu meluncur udara.
Untuk terbang secara solo pula, anda kena mendapatkan lesen terlebih dahulu. Walau bagaimanapun cara anda berparagliding, pengalaman seperti ini pasti tidak akan dapat dilupakan. Bak kata orang muda zaman sekarang lah, “YOLO (You Only Live Once)”, jadi, ciptalah memori unik sebanyak mungkin.

7. Pasir Penambang
Selain terkenal dengan Sky Mirror, ‘Eagle Feeding’ juga adalah salah satu tarikan unik yang wajib anda alami sewaktu bercuti ke Selangor. Dengan menaiki bot, anda akan dibawa ke kawasan yang menjadi lokasi pilihan burung helang. Bukan di Langkawi sahaja yang ada burung helang berterbangan bebas, tapi di Selangor pun ada.
Inilah saatnya untuk anda menggunakan skill fotografi sebaik mungkin untuk menangkap aksi burung helang yang terbang di sekitar dan meluru ke permukaan air untuk mendapatkan makanan.

8. MAEPS Serdang (Malaysia Agro Exposition Park Serdang)
Selama ini, nama Malaysia Agro Exposition Park Serdang (MAEPS) ini popular hanya bila ada ekspo sahaja, tapi sebenarnya lokasi ini tidak hanya hidup pada hari ekspo.
Untuk pengetahuan anda, ada banyak tarikan menarik yang boleh anda lawati pada bila-bila masa ketika waktu operasinya. Antara tarikan yang ada dalam kawasan berkeluasan 130 hektar ini adalah Laman Herba, House of Kambing, Laman Padi, Laman Perikanan, Laman Nanas, petting zoo (G2G Animal Garden), Techno Cafe, Nafas Cube, Kafe MAEPS dan MAEPS Bistro.

9. Ardence Labs @ Eco Ardence
Nak membeli-belah, tetapi pada masa yang sama ingin mencari tempat lepak yang best? Tak perlu cari jauh-jauh lagi, lokasi yang terbaik untuk anda meluangkan masa adalah di Ardence Labs @ Eco Ardence.
Ardence Labs adalah pusat membeli-belah berkonsep open-air yang boleh dikira yang pertama sepertinya di Malaysia. Kalau anda nak tahu, konsep mall seperti ini cukup terkenal di Amerika Syarikat. Jadi, kalau anda teringin merasa pengalaman bershopping seperti di luar negara, inilah destinasinya.
Bukan itu sahaja, reka bentuknya juga sangat unik! Ini kerana kedai-kedainya didirikan menggunakan kontena. Memang banyak sudut untuk anda bergambar.

10. Camp 5 Indoor Climbing Gym
Camp 5 Indoor Climbing Gym merupakan salah satu lokasi yang harus dilawati untuk mereka yang gemar aktiviti lasak. Sesuai juga untuk yang baru nak berjinak-jinak dalam dunia wall climbing ini.
Persekitaran selesa dilengkapi dengan penyaman udara, anda tak perlu lagi berpanas di bawah terik matahari, berganda keseronokannya untuk yang baru ingin mencuba aktiviti lasak ini, lagi seronok bila dah berjaya sampai ke puncaknya yang menyajikan pemandangan yang mempersonakan.
Sekiranya anda tiada keyakinan untuk memulakan aktiviti ini sendiri, anda boleh menyertai kelas rock climbing yang disediakan gym ini ataupun pilih sahaja pakej percubaan yang ditawarkan. Ramai juga kanak-kanak yang dibawa untuk melakukan aktiviti ini di sini.

11. Min Nature
Min Nature adalah tapak pameran model miniature yang terbesar di Asia yang mempunyai keluasan 17,000 kaki persegi. Model-model miniature yang dapat dilihat di sini kesemuanya merupakan hasil tangan rakyat Malaysia sendiri.
Anda dapat melihat kawasan kampung dan bandar yang dibina lengkap dengan patung-patung kecil manusia yang menghidupkan dunia yang kecil ini, memang nampak realistic sangat. Di sini juga ada dipamerkan landasan keretapi bersaiz mini yang terpanjang.
Lebih menarik, anda juga dapat melihat bagaimana model-model mini ini direka menggunakan mesin printer 3D yang terdapat di sini. Sebelum pulang, jangan lupa untuk membawa balik modeling kit yang dijual semurah RM20. Unik dan menyeronokkan, wajib dilawati kerana merupakan satu-satunya pameran miniature yang terdapat di Malaysia.

12. Air Terjun Serendah
Kawasan Air Terjun Serendah merupakan salah satu tarikan alam semulajadi yang sering dilawati terutama sekali pada hujung minggu atau musim cuti sekolah, suasana sekitar air terjun ni boleh jadi agak meriah dengan kehadiran keluarga bermandi-manda.
Air Terjun Serendah merupakan salah satu air terjun di Selangor yang popular. Walaupun hanyalah sebuah air terjun bersaiz kecil, lokasi ini sangat sesuai untuk dijadikan destinasi anda sekeluarga menenangkan fikiran, bersantai menikmati udara segar ditemani bunyi deruan air sungai yang menyegarkan halwa telinga.
Di sini, anak-anak boleh bermandi-manda dan berseronok tanpa anda perlu risau terutamanya di kawasan yang berdekatan dengan pondok dan jambatan yang terdapat di sepanjang sungai ini.
Berkenaan kemudahan yang disediakan, banyak yang telah disediakan di kawasan air terjun ini. Ia lengkap dengan kemudahan seperti surau, tandas, bilik mandi, gerai-gerai jualan, pondok untuk anda bersantai, taman permainan kanak-kanak, tapak perkhemahan dan tempat meletak kereta.
Lokasinya, terletak hanyalah dalam sekitar 3 km daripada kawasan Perkampungan Orang Asli Serendah.
Boleh rujuk senarai tempat mandi manda di Selangor yang lebih lengkap.

13. Red Carpet Wax Museum (Red Carpet 1 & Red Carpet 2)
Siapa sangka di Malaysia pun ada muzium Madame Tussaudsnya sendiri? Tak perlu ke luar negara, muzium ini boleh ditemui di i-City.
Red Carpet Wax Museum yang terdapat di i-City ini terdapat bukan hanya satu, tapi dua buah muzium iaitu Red Carpet 1 dan Red Carpet 2. Jika masih belum puas bergambar, mungkin anda perlu berjumpa dengan pelakon idaman anda sendiri.
Di Red Carpet 1, anda boleh bergambar dengan ramai selebriti Hollywood yang kelihatan begitu realistik! Bila lagi nak jumpa artis Hollywood? Patung lilin yang realistik pun sudah cukup realistik untuk anda berangan kononnya dapat bertemu dengan mereka.
Di Red Carpet 2 pula, di dalam muzium yang berkeluasan 30,000 kaki persegi ini anda boleh bergambar sepuas hati dengan karakter-karakter Superhero, golongan diraja, pemimpin, artis K-Pop, dan banyak lagi! Red Carpet 2 ini terbahagi kepada dua bahagian iaitu indoor dan outdoor. Untuk pengetahuan anda, anda boleh bergambar di zon outdoor dengan percuma!

14. Ladang Teh Boh Bukit Cheeding
Antara tempat menarik yang ramai orang tak tahu di Selangor ialah ladang teh BOH Bukit Cheeding.
Bukan dekat Cameron Highlands atau kawasan tanah tinggi je yang ada ladang the tau. Pasti ramai yang tak tahu, di Selangor sebenarnya ada ladang tehnya sendiri. Bukan ladang biasa, tapi ladang teh yang terkenal iaitu Ladang Teh Boh yang terletak di Bukit Cheeding.
Kewujudannya sebenarnya sudah berdekad lama, dari tahun 1927 lagi. Ya, sebelum merdeka lagi, tapi masih ramai yang tak tahu kewujudannya. Dengan keluasan sebesar 210 ekar, ladang teh ini boleh dikira sebagai ladang teh kawasan tanah rendah dengan suhu sederhana yang dikendalikan oleh BOH Plantations.
Uniknya, teh di sini ditanam secara berselang-seli dengan pokok kelapa sawit. Gaya penanaman sebegini merupakan yang pertama sekali wujud di dunia. Sesuatu yang begini, harus dilihat dengan mata sendiri, baru boleh percaya.
Selain melihat kawasan ladang, di sini juga terdapat kilang pemprosesan untuk anda lawati dan melihat bagaimana teh di ladang ini diproses sehinggalah dibungkus. Walau bagaimana pun, untuk masuk ke dalam kawasan kilang, anda perlu mengatur aktiviti tersebut melalui Majlis Daerah Kuala Langat atau layari sahaja laman web BOH untuk lebih informasi.

15. Tadom Hill Resort Banting
Tadom Hill Resort Banting ini telah dibuka pada Disember 2015, namun jangan anda pandang rendah dengan Tadom Hill ini walaupun baru. Untuk mengalami keunikannya, datanglah ke sini bersama keluarga, pasti seronok dengan banyak aktiviti menarik yang boleh dilakukan di sini seperti berenang di tasik, bergayut seperti Tarzan di tali gayut atas air sebelum terjun ke dalam air, berakit dan pelbagai lagi aktiviti air yang lain.
Bukan setakat itu, anda juga boleh mencuba aktiviti lain yang turut disediakan seperti abseiling, flying fox, ATV, dan mendaki bukit. Masih belum puas dengan aktiviti di sini? Apa kata kalau anda dan keluarga menginap di kabin yang hampir kesemuanya dibuat berasaskan kayu buluh di sini? Terasa seperti bercuti di kawasan desa.

16. Bukit Melawati
Perjalanan menaiki kereta ke Bukit Melawati dari KL hanya mengambil masa selama 1 jam sahaja. Sebaik tiba di sini anda pasti teruja dengan keindahan pemandangan di bukit ini yang sebegitu cantik. Manakan tidak, anda dapat melihat pemandangan laut Selat Melaka dan kawasan kampung nelayan berdekatan di sekitarnya dari bukit ini.
Selain itu, di puncak Bukit Melawati ini juga terdapat beberapa peninggalan bersejarah seperti rumah api, kubu lama, perigi beracun, kubur diraja, beberapa buah meriam dan lain-lain. Kawasan ini diwartakan sebagai Monumen Lama dan Tapak Bersejarah dibawah Akta Bendapurba.
Di samping itu, anda dan keluarga juga dapat melihat keletah monyet-monyet lutong dan kera yang banyak terdapat di sini. Terutama sekali monyet lutong yang agak mesra dengan pengunjung yang datang memberikan makanan. Tapi anda perlu berjaga-jaga sedikit dengan kera, mereka boleh menjadi agak agresif berbanding monyet biasa.

Akhir kata
Diharapkan agar perkongsian tempat menarik di Selangor ini akan merapatkan lagi hubungan kekeluargaan anda.
Ingat, anak-anak akan sentiasa mengingati pengalaman mereka semasa kecil bersama ibu-bapa.
Semoga dipermudahkan segala urusan.


Home / e-Government

myspp.spp.gov.my (Cara Login, Daftar & Mohon Jawatan Guru Sekolah)

Mulai 15 Julai 2020, semua permohonan jawatan Suruhanjaya Perkhidmatan Pelajaran (SPP) akan menggunakan Sistem Pengambilan Anggota Perkhidmatan Pendidikan di myspp.spp.gov.my. Portal ini akan menggantikan portal Pengambilan Anggota Perkhidmatan Pendidikan (SPP) yang lama.
Jika anda berminat untuk bekerja di bawah Suruhanjaya Perkhidmatan Pelajaran, izinkan kami berkongsi cara-cara untuk mendaftar dan login.
1. Cara daftar myspp.spp.gov.my

Layari myspp.spp.gov.my
Klik OK.
Pilih DAFTAR AKAUN BAHARU.
Isikan semua medan bertanda *. Maklumat yang perlu diisi ialah:

No. kad pengenalan (contoh: 760910015001)
Nama penuh (seperti dalam kad pengenalan)
No. telefon bimbit yang aktif
Alamat emel

Isikan juga maklumat untuk Soalan Keselamatan (untuk tujuan reset kata laluan). Pastikan anda mengingati soalan keselamatan ini:

Siapakah nama ibu pemohon?
Sahkan nama ibu pemohon
Di manakah negeri kelahiran pemohon?
Sahkan negeri kelahiran pemohon

Masukkan kata laluan dan sahkan kata laluan.
Isikan kod keselamatan yang diberi.
Selepas semua medan diisi, klik butang Daftar.
Jika anda ingin mengisi semula maklumat, tekan butang Semula.
Sekiranya anda mendapat ralat berikut, semak semula medan yang dinyatakan seperti di bawah:

Jika anda sudah selesai, anda boleh login menggunakan ID dan kata laluan yang didaftarkan.

2. Cara login di myspp.spp.gov.my
Sebelum menggunakan mySPP, pastikan anda membaca SOALAN LAZIM (FAQ) dan PANDUAN PENGGUNA.
PENTING: Pemohon dinasihatkan untuk membuat permohonan/kemaskini menggunakan komputer & komputer riba sahaja. Penggunaan peranti mudah alih hanya boleh dibuat bagi tujuan SEMAKAN sahaja.
Berikut adalah cara login di myspp.spp.gov.my untuk mengisi borang dan memohon jawatan di mySPP:

Layari myspp.spp.gov.my.
Masukkan MyID (no kad pengenalan) dan kata laluan.
Tekan Log Masuk.
Anda sudah boleh mengisi borang mySPP.

3. Lupa kata laluan
Sekiranya anda terlupa kata laluan, anda boleh reset kata laluan anda. Berikut adalah cara-caranya:

Layari myspp.spp.gov.my.
Tekan LUPA KATA LALUAN.
Masukkan Maklumat Asas iaitu:

No. Kad Pengenalan
Nama Penuh

Isikan maklumat untuk Soalan Keselamatan iaitu:

Siapakah nama ibu pemohon?
Sahkan nama ibu pemohon
Di manakah negeri kelahiran pemohon?
Sahkan negeri kelahiran pemohon

Masukkan kata laluan dan sahkan kata laluan.
Isikan kod keselamatan yang diberi.
Selepas semua medan diisi, klik butang Daftar.
Jika anda ingin mengisi semula maklumat, tekan butang Semula.
Anda boleh log masuk terus ke mySPP sekiranya reset kata laluan berjaya.

4. Ada problem login myspp.spp.gov.my?
Jika anda mempunyai masalah untuk login, sila hubungi Hotline mySPP melalui nombor telefon berikut:

Urusan Pengambilan 03-8893 4019 / 4020
Urusan Teknikal 03-8893 4021 / 4022

Untuk maklumat lanjut, anda boleh rujuk dan hubungi saluran berikut:

SISPAA-SPP.

5. Soalan lazim
1. Bilakah dan bagaimanakah saya boleh memohon jawatan tersebut?

Semua permohonan jawatan di bawah SPP boleh dilakukan sepanjang tahun.

2. Bilakah iklan jawatan kosong SPP akan disiarkan?
SPP tidak mengiklankan kekosongan jawatan di akhbar mahupun media massa yang lain.
SPP menyiarkan iklan sepanjang masa di portal rasmi mySPP.
Oleh itu, pemohon juga boleh menyemak maklumat yang dimaksudkan serta perkara lain berkaitan dengannya dan mereka boleh memohon jawatan yang diminati yang sesuai dengan kelayakan yang mereka miliki.
Permohonan boleh dibuat pada bila-bila masa sepanjang tahun.

Walau bagaimanapun, penerbitan iklan juga boleh dilakukan oleh SPP pada bila-bila masa mengikut kesesuaian berdasarkan keperluan urusan pengambilan jawatan tertentu.

3. Berapa lamakah masa yang diambil untuk dipanggil temu duga selepas proses pendaftaran di JobsMalaysia?
Tiada tempoh yang ditetapkan bagi proses tersebut kerana selepas selesai proses pendaftaran, semua data permohonan akan disimpan di dalam Bank Data SPP.
Proses tapisan hanya akan dijalankan setelah SPP Malaysia menerima laporan pengisian kekosongan jawatan dari Kementerian.

Pemohon yang melepasi tapisan semasa akan dipanggil oleh SPP bagi menghadiri ujian/ temu duga berdasarkan jawatan yang dipohon.

Akhir kata
Jika anda ingin memohon jawatan di mySPP, diucapkan semoga maju jaya pada anda.
Bagi kakitangan kerajaan, anda boleh semak penyata gaji anda di epenyatagaji-laporan.anm.gov.my


Home / Travel

Tempat Menarik di Malaysia

Untuk memudahkan pembaca, kami sediakan senarai tempat menarik di Malaysia ini dalam satu laman sahaja. Lebih mudah untuk rujuk dan buat perancangan untuk percutian selepas wabak pandemik COVID-19 nanti.
Izinkan kami berkongsi
Tempat menarik di Malaysia
Berikut ialah summary atau ringkasan untuk lokasi dan destinasi menarik di Malaysia.

Lokasi
Senarai Tempat Menarik

Johor
Johor Bahru, Mersing, Kota Tinggi, Pontian, Kluang, Muar, Desaru

Melaka
Ayer Keroh

Negeri Sembilan
Seremban, Port Dickson

Selangor
Shah Alam, Kuala Selangor, Ampang, Sungai Besar, Bagan Lalang, Hulu Langat, Sekinchan, Serendah, Kuala Kubu Bharu, Cyberjaya

Perak
Ipoh, Taiping, Gopeng, Pulau Pangkor, Batu Gajah

Kedah
Alor Setar, Langkawi, Pulau Langkawi, Sik

Pulau Pinang
Penang, Seberang Perai

Perlis
Kangar, Arau

Pahang
Kuantan, Pekan, Bukit Fraser, Cameron Highlands, Genting Highlands, Cherating, Temerloh, Janda Baik, Muadzam Shah

Terengganu
Kuala Terengganu, Setiu

Kelantan
Kota Bharu

Sabah
Kota Kinabalu, Kundasang, Papar

Sarawak
Kuching, Miri, Bintulu

Wilayah Persekutuan
Kuala Lumpur, Putrajaya, Labuan

Senarai tempat menarik di Malaysia mengikut aktiviti
Berikut pula ialah summary atau ringkasan untuk aktiviti menarik dan best yang boleh dilakukan di Malaysia.
Sila ambil maklum bahawa senarai ini tidak disusun mengikut lokasi. Senarai tempat menarik ini disusun mengikut aktiviti menarik yang didalamnya ada lokasi yang berbeza-beza.

Aktiviti
Senarai Aktiviti Menarik

Untuk kanak-kanak (Indoor & Outdoor)

Tempat permainan kanak-kanak di KL & Selangor
Tempat menarik di Selangor untuk kanak-kanak
Tempat menarik untuk kanak-kanak di KL

Rekreasi Luar (Outdoor)

Tempat mandi manda di Selangor
Air terjun di Selangor
Tempat camping di Selangor
KL Forest Eco Park

Makan, Minum & Lepak

Tempat makan best di Shah Alam
Tempat minum petang di Shah Alam
Tempat sarapan pagi di Cameron Highlands
Tempat menarik waktu malam di Cameron Highlands
Tempat menarik sambut birthday di Shah Alam

Ambil Gambar (Photoshoot)

Tempat bergambar di Shah Alam

Penginapan

Tempat penginapan menarik di Selangor

Percuma

Tempat menarik di Selangor yang percuma

Taman Tema

Taman tema di Malaysia

Cuti Sekolah (School Holiday)

Tempat menarik cuti sekolah di Malaysia

Berbulan Madu (Honeymoon)

Tempat honeymoon di Malaysia

Tempat Sejuk & Dingin

Tempat sejuk di Malaysia

Tempat menarik dan best mengikut negeri di Malaysia
Berikut ialah senarai penuh tempat menarik di Malaysia mengikut negeri.
LokasiSenarai Tempat MenarikJohor4 Tempat Menarik Di Gelang Patah (Untuk Kaki Jalan & Makan)16 Tempat Menarik Di Kluang (Makan dan Jalan-jalan)17 Tempat Menarik di Muar 2022 (Jalan-Jalan, Makan Sedap & Best)9 Tempat Menarik di Desaru (Percutian Keluarga & Aktiviti Mandi Manda)4 Tempat Menarik di Mersing, Johor11 Tempat Menarik di Johor (Makan, Percutian, Penginapan)Melaka5 Tempat Menarik di Ayer Keroh, Melaka (Exit Tol PLUS Highway)51 Tempat Menarik di Melaka (Bandar Bersejarah, Banyak Aktiviti Best)Negeri SembilanTempat Menarik di Port Dickson 2022 (17 Aktiviti Best Percutian PD)9 Tempat Menarik di Negeri Sembilan (Hiking & Eco Tourism)Selangor6 Tempat Minum Petang di Shah Alam (Memang Layan)12 Tempat Mandi Manda di Selangor (Port Lepak Tepi Sungai 2022)6 Tempat Bergambar di Shah Alam (Lokasi Outdoor Instagrammable)7 Air Terjun di Selangor (Untuk Rekreasi & Mandi Manda)10 Tempat Menarik di Selangor Untuk Kanak-kanak (Ada Banyak Aktiviti)16 Tempat Menarik di Selangor 2022 (Bosan Duduk Rumah, Datang Sini)7 Tempat Camping di Selangor (Campsite Untuk Perkhemahan Menarik)Tempat Menarik di Sungai Besar14 Tempat Menarik di Hulu Langat (Sesuai untuk Seisi Keluarga)10 Tempat Menarik di Bagan Lalang (Yang Boleh Dilawati)14 Tempat Menarik di Kuala Kubu Bharu (Yang Seronok Dikunjungi)7 Tempat Menarik di Cyberjaya (Yang Mesti Dikunjungi)6 Tempat Penginapan Menarik Di Selangor (Terkini 2022)10 Tempat Menarik di Shah Alam (Indoor & Outdoor)8 Tempat Menarik di Sekinchan (Jalan-jalan, Bercuti & Bergambar)16 Tempat Menarik di Kuala Selangor (Makan & Percutian)7 Tempat Menarik di Selangor Yang Percuma (Terkini 2021)7 Tempat Menarik di Serendah (Makan, Percutian & Penginapan)PerakTempat Menarik di Batu Gajah (7 Lokasi Kome Mesti Kunjungi)18 Tempat Menarik di Ipoh (Singgah Dulu, Kalau ke Utara)8 Tempat Menarik di Gopeng (Rekreasi, Percutian & Penginapan)5 Tempat Menarik di Taiping, Perak (Larut, Matang dan Selama)11 Tempat Menarik di Perak 2021 (Yang Percuma & Best)Kedah23 Tempat Menarik di Alor Setar, Kedah (Untuk Dilawati Seisi Keluarga)17 Tempat Menarik di Langkawi (Untuk Yang Lengkap 2 Dos Vaksin Covid)24 Tempat Menarik di Kedah 2021 (Selain Pulau Langkawi)8 Tempat Menarik di Pulau Langkawi (Makan, Percutian, Penginapan)Pulau Pinang18 Tempat Menarik di Pulau Pinang (Percuma & Berbayar)22 Tempat Menarik di Penang (Makan, Percutian, Penginapan)Perlis7 Tempat Menarik di Perlis 2022 (Makan & Melancong)Pahang19 Tempat Menarik di Cherating (Terkini 2022)5 Tempat Sarapan Pagi di Cameron Highlands (Sedap dan Best)20 Tempat Menarik di Kuantan 2022 (Siapa Tak Pergi, Dia Rugi)Tempat Menarik Waktu Malam di Cameron Highlands (10 Aktiviti)21 Tempat Menarik di Genting Highlands (45 Minit Dari Kuala Lumpur)8 Tempat Menarik di Pahang Untuk Bercuti (Yang Ramai Tak Tahu)8 Tempat Menarik di Bukit Fraser (Aktiviti di Fraser’s Hill, Pahang)6 Tempat Menarik di Cameron Highlands (Waktu Malam & Siang)6 Tempat Menarik di Temerloh, Pahang (Bandar Ikan Patin)9 Tempat Menarik di Janda Baik (Makan, Mandi, Berkelah)Terengganu25 Tempat Menarik di Kuala Terengganu (Rugi Kalau Tak Pergi)7 Tempat Menarik di Terengganu (Yang Berbaloi Untuk Dikunjungi)KelantanSabah5 Tempat Menarik di Kuala Penyu (Hidden Gems Yang Ramai Tak Tahu)26 Tempat Menarik di Kundasang (Datang Kota Kinabalu, Mesti Singgah)7 Tempat Menarik di Sabah (Yang Rare, Tak Ramai Orang Tahu)Sarawak8 Tempat Menarik di Sarawak (Yang Wajib Dikunjungi)Wilayah Persekutuan7 Tempat Menarik di Putrajaya (Destinasi Percutian Keluarga)9 Tempat Menarik di Labuan (Destinasi & Lokasi Percutian Keluarga)7 Tempat Menarik di Kuala Lumpur (Untuk Kanak Kanak & Keluarga)
Kenapa perlu lawati tempat pelancongan di Malaysia?
Tak salah untuk bercuti ke luar negara. Kalau ada duit lebih, apa salahnya. Cuma sekadar ingin beritahu, negara kita Malaysia ada terlalu banyak tempat menarik untuk bercuti yang setanding dengan overseas.
Semuanya ada di Malaysia. Pulau cantik ada, tempat sejuk ada, hutan ada, tempat bersejarah pun ada. Satu sahaja yang tak ada iaitu salji dalam bentuk asli.

Selain dari itu, semuanya ada.
Tempat percutian menarik di Malaysia tak best?
Siapa kata tak best?
Belum cuba belum tahu. Jangan hanya bercakap melalui persepsi semata-mata. Kami sarankan adan alami dahulu keindahan alam di Malaysia sebelum berkata sedemikian.
Di Malaysia, tak ada tempat menarik untuk bercuti pun!
Penat kami mahu terangkan perkara ini. Semuanya bergantung kepada persepsi. Penat-penat Tourism Malaysia canang perkara ini tapi anda senang-senang rubbished apa yang ada di tanah tumpah darah sendiri.

Bersyukurlah kita ada macam-macam.
Tempat menarik Malaysia semuanya sesak!
Anda mungkin kata tidak menarik kerana kesesakan di sesuatu lokasi popular seperti Port Dickson, Melaka, Pulau Pinang dan Cameron Highlands.
Jadi, macam mana untuk pastikan tidak sesak?
Datanglah semasa waktu tidak puncak. Mohon cuti awal, alami keceriaan dan nikmati betapa indahnya negara kita Malaysia.

Tempat menarik untuk bercuti kebanyakannya mahal!
Memanglah mahal kalau anda datang semasa musim cuti sekolah atau cuti perayaan. Cuba datang pada waktu biasa. Anda pasti terkejut kerana hotel 5 bintang pun boleh dapat bawah RM200.
Jangan asyik salahkan keadaan semasa. Rancang percutian dan perjalanan anda untuk impak maksimum.
Akhir kata
Kami doakan agar anda dapat mengecapi kenikmatan dalam percutian dan terus menghargai kecantikan bumi bertuah kita Malaysia. Sama-sama kita rancakkan ekonomi domestik untuk kebaikan penduduk setempat khususnya dan untuk kebaikan negara kita Malaysia.

Semoga dipermudahkan segala urusan.